Pitanje je kada će i da li ikada više, ljubitelji belog sport biti u prilici da prate ovakav trio velemajstora, koji je bez premca deceniju i više.\nNjih trojica često su se sretala u završnicama Grend slem turnira, Đoković i protiv Nadala (29 pobeda, 26 poraza) i protiv Federera (27 pobeda, 23 poraza) ima pozitivan međusobni skor, a posebno su interesantni njegovi preokreti na velikim turnirima.\nZa prošlogodišnji duel Srbina i Švajcarca u finalu Vimblodona, kažu da je jedan od najboljih ikada. Novak je do pete titule stigao nakon preokreta i spašene dve meč lopte u odlučujućem setu, te sa 3:2 (7:6, 1:6, 7:6, 4:6, 13:12) odbranio je trofej.\nOsam godina ranije, prvi reket sveta je takođe uspeo da se digne iz pepela protiv Federera, tada na US Openu, a taj meč proglašen je 2011. godine za najveći preokret u izbogu ATP Tura. Đoković je protiv 38-godišnjeg Švajcarca imao dva seta zaostatka, ali je na kraju trijumfovao sa 6:7(7), 4:6, 6:3, 6:2, 7:5, a potom i osvojio poslednji Grend slem turnir sezone.\nTakođe, i protiv drugog veliko rivala, Rafaela Nadala, Đoković je imao slične preokreta. Novak je 2012. godine u finalu Australijan Opena slavio posle velike borbe sa 3:2 (5-7, 6-4, 6-2, 6-7(5–7), 7-5). Meč koji je trajao skoro šest sati najduži je u istoriji sporta, a Novak Đoković uspeo je da posle prednosti Nadala od 4:2 u petom setu, preokrene i trijumfuje.\nJoš jednu bitku za pamćenje njih dvojica su imala u polufinalu Vimbldona 2018. godine, gde je u petom setu viđena prava drama. Đoković je u uspeo u finišu da spasi pet brejk lopti, dok je Nadal to uspeo da učini dva puta. Na kraju, Novak je iskoristio jednu od dve brejk lopte i s 3:2 (6:4, 3:6, 7:6 (11-9), 3:6, 10:8) se plasirao u veliko finale.\nPomenuta trojica uveliko gaze četvrtu deceniju života, a podatak da od prva četiri mesta ATP liste, drže tri, govori da ćemo i u narednim godinama da ih gledamo u punom sjaju na velikoj sceni.


SLUČAJ "GEOX" Nema prekovremenog rada, ima radnih subota - InfoVranjske\nSLUČAJ „GEOX“ Nema prekovremenog rada, ima radnih subota\nRukovodstvo fabrike „Geox“ u Vranju povuklo je svoju prethodnu odluku o prekovremenom radu, zbog koje je u ponedeljak 5. septembra došlo do obustave rada i utvrdila samo obaveznu radnu subotu, što bi radnicima moralo da bude plaćeno, javio je lokalni OK Radio.\n– Razlog za uvođenje prekovremenog rada je, prema navodima odgovornih, kašnjenje u ostvarivanju proizvodnog plana koje je prouzrokovano kašnjenjem dostave repromaterijala – objavilo je Ministarstvo rada.\nNadzorom je utvrđeno i da je poslodavac u utorak 6. septembra doneo novu odluku o prekovremenom radu, kojom je stavljena van snage prethodna odluka i utvrđena samo obavezna radna subota u trajanju od osam sati.\nPortal Vranjske je u ponedeljak objavio da je oko hiljadu radnika stupilo u štrajk upozorenja nezadovoljno odlukom o prekovremenom radu.\nŠtrajk je istog dana obustavljen, a predstavnik poslodavca radnicima je zapretio odlaskom italijanskog investitora ukoliko zaposleni i dalje budu odbijali da rade.\nU utorak 6. septembra otkaz u fabrici dobila je Gabrijela Krstić koja je na dan štrajka stala ispred radnika i iznela njihove zahteve ka poslovodstvu.


Pitanje koje ne zastareva jeste kakve su zapravo Novosađanke. Oni koji bi želeli da ih zavedu imaju različita mišljenja, a trener Udruženja za zavođenje Miloš Koprivica je za naš portal pokušao da odgovori na ovo čuveno pitanje.\n– Novosađanke nisu nafurane, bar ja nisam stekao takav utisak. Instruktor udruženja za zavođenje Vlada i ja smo išli jedne subote na žurku i nismo ni stigli do klubova, jer smo u međuvremenu imali 2 instant dejta po dva sata sa grupama devojaka. Bilo je dosta blizu i za nešto više – kaže Koprivica.\nUpis na novosadskom Univerzitetu / FB – Dnevna doza lošeg\nTrener za zavođenje navodi da su Novosađanke u odnosu na Beograđanke…


Saga “Huavej” - Istinomer\nSpasoje Veselinović 27. 5. 2019.\nU narednih nekoliko meseci novi korisnici pametnih telefona i uređaja kompanije „Huavej“ neće moći da vide sve što su mogli stari, ali će kineski gigant omogućiti nekim drugim korisnicima da u svakom momentu vide ko, gde, kad i šta radi, što njihovi prethodnici nisu imali kao mogućnost.\nHuavej se već mesecima nalazi na radaru zemalja zapadnog sveta, a sve zbog sumnji da se neke njegove aktivnosti mogu okarakterisati “špijunskim”. Da takve izjave američkog predsednika Donalda Trampa nisu samo predstava za javnost i pokazivanje zuba Kini, potvrđuje i nedavna odluka krovne kompanije Gugla – Alfabet Ink’s, da u određenoj meri prekine saradnju sa kompanijom „Huavej“. Takva odluka će pogoditi sve one koji će tek postati vlasnici pametnih uređaja kineske kompanije, pošto sledeća verzija operativnog sistema Android neće biti dostupna na „Huavej“ uređajima.\nIpak, pojedini „Huavej“ uređaji nisu dobili nikakvu zabranu. Naprotiv. „Huavej“ kamere su, sudeći prema potezima nosioca državnih funkcija, više nego dobrodošle u Srbiju, najpre u Beograd, koji bi sa njima trebalo da postane “bezbedan i pametan grad”. Javnost je o toj nameri obaveštena kroz informaciju da je usvojen Zaključak o zaključivanju Memoranduma o razumevanju za razvoj projekta “Bezbedni i pametni gradovi”, između Vlade Republike Srbije i kompanije „Huavej“.\nUbrzo je obaveštena javnost mogla i da se uveri u “efikasnost sistema” – snimak saobraćajnog incidenta koji je na Brankovom mostu skrivio nekada sportski novinar, a danas društveno-politički kibicer Milojko Pantić, ekspresno se pojavio u medijima. Iako je trebalo očekivati da se sadržaji koji su u vezi sa počinjenim krivičnim ili prekršajnim delima objave putem zvaničnih kanala nadležnih, na primer na internet prezentaciji Ministarstva unutrašnjih poslova, snimak Pantićeve vožnje u suprotnom smeru je plasiran na način koji je manje-više postao uobičajen.\nSnimak je do šire javnosti stigao posredstvom medija, koji su, opet, nekakvim putevima stigli do tih snimaka, ili su im, pak, ti snimci namenski dostavljeni. Kanali veza i “veza” su odavno poneli epitet problematičnih, curenje podataka i informacija je postalo deo ustaljenog načina za ostvarivanje raznoraznih interesa, ali svi tokovi ostaju i dalje obavijeni velom tajne. Jedna od okolnosti je ipak otkrivena – saradnja srpskih državnih organa i kompanije „Huavej“ se može okarakterisati dugogodišnjom.\nNa Brankovom mostu se početkom avgusta 2014. godine dogodila tragedija u kojoj je život izgubio Luka Jovanović, posle čega je usledilo otvaranje “slučaja Kantrimen”, objavljivanje snimaka i fotografija i potraga za vozačem automobila koji je usmrtio mladog Beograđanina, te njegovo potonje hapšenje u Kini. Marko Milićev je pronađen, deportovan, osuđen, stigao je i da odsluži kaznu, ali automobil, zapravo nijedan njegov deo, nisu dosad pronađeni, verovatno nikada i neće, kao ni “moćni vlasnik vozila”, koga je optuženi pomenuo tokom suđenja.\nNa osnovu tog slučaja kompanija „Huavej“ je izradila studiju, kojom se bavila Šer fondacija, ali je ona posle toga nestala sa zvanične internet prezentacije kineskog giganta.\n“’Huavej’ navodi da je zahvaljujući naprednoj tehnologiji video nadzora, za samo tri dana nakon dobijanja slike osumnjičenog od MUP RS, uhapšeno lice koje je pobeglo u Kinu nakon što je izazvalo saobraćajni udes sa smrtnim ishodom. Zahvaljujući ovom ekspresnom hapšenju, Ministarstvo je pristupilo saradnji sa kompanijom ‘Huavej’ kroz projekat ‘Sigurno društvo’, sa ciljem uvođenja sistema naprednog video nadzora u Srbiju.“\nDalje, kompanija navodi da je Ministarstvu unutrašnjih poslova ponudila inteligentne sisteme video nadzora (IVS), sisteme inteligentnog transporta (ITS), unapređenu 4G mrežu (eLTE broadband trunking technology), unifikovane data centre i povezane komandne centre. Dodaje se i da je prvobitno instalirano devet test kamera na pet lokacija, uključujući sedište Ministarstva unutrašnjih poslova, sportsku arenu, tržni centar i policijsku stanicu. „Huavej“ navodi da su u test fazi kamere uspešno obavile više funkcija, između ostalih preuzimanje video snimaka, njihovo kompresovanje, automatsko prepoznavanje registracionih tablica, analizu ponašanja, prepoznavanje lica, kao i dijagnostiku kvaliteta zvuka. Nakon uspešne test faze, pristupilo se zaključivanju Sporazuma o strateškom partnerstvu 2017. godine”, navedeno je.\nU vezi sa tim, do šire javnosti je stigla samo informacija da je ministar prosvete Mladen Šarčević sa predstavikom kompanije „Huavej“ potpisao Sporazum o strateškom partnerstvu za razvoj informacione i komunikacione infrastrukture u obrazovnim institucijama. Mediji su vest o tome uobličili u poruku “Đaci, stiže nam brži internet”, a projekat “Bezbedni i pametni gradovi” je veoma šturo pomenut, čak i na sajtu Vlade Srbije, uz navode da će “kompanija Huavej raditi na razvoju tog sistema u Srbiji”.\nČiko, jesu sve ove kamere tvoje?\nIpak, neke nove oči u Beogradu građani su primetili krajem 2017. godine, posle čega je usledilo tradicionalno prebacivanje loptice između institucija Grada i Republike u pokušaju da se sazna kojoj glavi ta sveža čula vida šalju informacije.\n“MUP je demantovao pisanje pojedinih medija da su u Beogradu postаvljene 32 nove kаmere zа detekciju sаobrаćаjnih prekršаjа ili dа je njihovo instаlirаnje u toku”, saopšteno je iz Ministarstva unutrašnjih poslova.\nTadašnji gradski menadžer Goran Vesić oglasio se izjavom da je nova Strategija za bezbednost saobraćaja za Beograd za period od 2017. do 2020. obuhvatila i postavljanje novih 60 kamera na gradskim ulicama, da bi potom iz MUP za B92.net rečeno da te kamere nisu za snimanje prekršaja, već “verovatno za nadzor saobraćaja”.\nNa kraju se oglasio i ministar unutrašnjih poslova Nebojša Stefanović, koji je misteriju delom razrešio tako što je na sednici skupštinskog Odbora odbranu i unutrašnje poslove potvrdio da neke kamere ipak jesu MUP-ove.\n„Radi se o obnavljanju sistema video-nadzora i mogli ste da primetite pilot projekat koji je započeo, ‘Bezbedan grad’, pre svega u Beogradu gde će biti testiran. On podrazumeva u prvoj fazi zamenu starih kamera novim. Dakle, isti je broj kamera koje postoje u Beogradu, one će biti samo zamenjene novim kamerama neuporedivo veće rezolucije i tehničke mogućnosti„, kazao je Stefanović.\nPrema njegovim rečima, te nove kamere ne samo da imaju veću mogućnost zumiranja i snimanja tablica, već će moći da uz pomoć novog softvera odmah detektuju tablice, ali i prepoznaju lica, a dodao je i da će se time efikasnije pretraživati datoteke lica za kojima sudovi raspisuju potrage. U svojoj studiji slučaja „Huavej“ navodi da je u prvoj fazi projekta instalirano 100 HD video-kamera na više od 60 ključnih lokacija.\n“Na kraju, navodi se da je realizacija prve faze, implementirane više od pet meseci pre objavljivanja studije slučaja, zaslužna za rešavanje većeg broja kriminalnih dela, kao i da je zahvaljujući ‘Huavej’ inteligentnoj tehnologiji policija sada u mogućnosti da pronađe osumnjičene na osnovu zadržanih video-snimaka. Prema navodima kompanije ‘Huavej’, Ministarstvo unutrašnjih poslova će razviti sveobuhvatno rešenje ‘Sigurnog grada’ koje će u početku pokrivati grad Beograd, dok je krajnji cilj da se ovakvo rešenje implementira na teritoriji cele Srbije”, prenela je Šer fondacija.\nIpak, nijedna državna ili gradska institucija krajem 2017. i tokom 2018. godine nije eksplicitno “prisvojila kamere”. Pretpostavlja da je Vlada Srbije rešila dilemu o tome “čije su kamere” donošenjem Zaključka o zaključivanju Memoranduma o razumevanju za razvoj projekta Pametni gradovi u Srbiji između Vlade Republike Srbije i kompanije Huavej. Kažemo pretpostavlja, pošto tekst Zaključka do dana objavljivanja teksta nije objavljen na sajtu Vlade Srbije.\nZa više informacija o svemu Šer fondacija se obratila Ministarstvu unutrašnjih poslova, ali je ostala uskraćena za pristup informacijama od javnog značaja.\n“Svi dokumenti o javnoj nabavci opreme za video nadzor u Beogradu zaštićeni su stepenom tajnosti “poverljivo”, dok vam informacije o novom sistemu za prepoznavanje lica i tablica vozila moraju biti uskraćene”, navedeno je u odgovoru koji je objavila Šer fondacija.\nIpak, oznakom “poverljivo” nije označena informacija koju je krajem januara ove godine izneo ministar unutrašnjih poslova Nebojša Stefanović, da će u Beogradu u narednim godinama biti postavljeno 1.000 kamera na oko 800 pozicija, kao i da će te kamere imati softvere za prepoznavanje lica.\nPoverenik za zaštitu podataka o ličnosti i informacije od javnog značaja sproveo je postupak nadzora sa stanovišta obrade podataka o ličnosti i naveo obavezu MUP, da zbog novog Zakona o zaštiti podataka o ličnosti, koji će početi da se primenjuje 21. avgusta ove godine, a u vezi sa najavljemim sistemom video-nadzora sprovede procenu uticaja na zaštitu podataka o ličnosti, kao i da pribavi mišljenje Poverenika.\nKako to nije učinjeno, Poverenik je pokrenuo postupak nadzora i zatražio izjašnjenje o planiranoj obradi podataka, pravnom osnovu, svrsi, tehničkim karakteristikama, te svim drugim relevantnim činjenicama. Navedeno je da je utvrđeno da policija ima ovlašćenje da vrši nadzor i snimanje javnog mesta, radi obavljanja policijskih poslova, korišćenjem opreme za video-akustičke snimke i fotografisanje u skladu sa propisom o evidencijama i obradi podataka u oblasti unutrašnjih poslova, u skladu sa članom 52. Zakona o policiji.\n“Utvrđeno je da MUP ima ovlašćenje da u cilju izvršavanja poslova iz svog delokruga prikuplja i obrađuje video i audio zapise korišćenjem opreme za video-akustičko snimanje i fotografisanje, prepoznavanje i identifikaciju lica, automatsko očitavanje isprava i za prepoznavanje registarskih tablica, te da prikupljene podatke koristi u svrhu praćenja javnih skupova, povećanja bezbednosti saobraćaja, ljudi i imovine, granične kontrole, koja obuhvata vršenje provera na graničnim prelazima i nadzor državne granice van graničnih prelaza, kao i u svrhu prepoznavanja, identifikacije i pronalaska izvršilaca krivičnih dela i nestalih lica na osnovu biometrijskih podataka o licu, obezbeđenja dokaza za podnošenje prekršajnih i krivičnih prijava, vršenja poslova unutrašnje kontrole, praćenja zakonitosti i unapređenja rada Ministarstva, pokretanja i vođenja disciplinskih postupaka, u skladu sa članom 13. Zakona o evidencijama i obradi podataka u oblasti unutrašnjih poslova”, navedeno je.\nU izveštaju Poverenika se ističe da je predmetni sistem video-nadzora još u fazi testiranja i da se u ovoj fazi ne koriste realni, već samo testni podaci i da informacioni sistem neće biti povezan sa zbirkama biometrijskih podataka građana.\n“Poverenik je ukazao predstavnicima MUP na neophodnost izrade procene uticaja ovog nadzornog sistema na zaštitu podataka o ličnosti, kao i na dalje obaveze kao rukovaoca podataka u skladu sa novim Zakonom o zaštiti podataka o ličnosti”, navedeno je u izveštaju.\nBivši poverenik Rodoljub Šabić je u medijskim istupima precizirao bi predloženi sistem video-nadzora mogao da bude zloupotrebljen, što nas negde vraća na slučaj Milojka Pantića, koji je u javnosti poslednjih godina više prepoznat kao kritičar vlasti nego sportski novinar.\n“U državi u kojoj je vlast toliko puta iskoristila lične podatke protiv građana i političkih protivnika, sistem video nadzora pre asocira na novu vrstu kontrole, nego na veću bezbednost. To zapravo znači da neko ko kontroliše taj sistem u svakom trenutku može da zna i identifikuje gde se taj građanin nalazi, taj građanin ne mora biti kriminalac, on može biti nepodoban, politički konkurent, onaj ko ima mogućnost da podatke iz video-nadzora uparuje sa digitalnim informacijama, može znati gde se bilo ko nalazi u svakom trenutku”, naveo je Šabić.\nTrampov potpis i nemački oprez\nPre Guglove odluke da u dogledno vreme potpuno prekine saradnju sa kompanijom Huavej, američki predsednik Donald Tramp je potpisao zakon kojim se zabranjuje američkoj administraciji da koristi opremu tog kineskog giganta.\nSAD i dalje insistiraju na tome da bi ta kompanija, kroz svoju telekomunikacionu opremu, zvaničnom Pekingu mogla da omogući „back door“, odnosno pristup podacima. Pored SAD, zabrana telekomunikacionim kompanijama da koriste opremu „Huaveja“ u mobilnim mrežama nove generacije 5G na snazi je i u Australiji i Novom Zelandu, dok će Japan, prema pisanju medija, zbog navodnih bezbednosnih pretnji zabraniti svojim službenicima da koriste uređaje ove kompanija i kineskog ZTE.\nDalje, u Kanadi je u decembru, na zahtev SAD, uhapšena ćerka osnivača „Huaveja” i finansijska direktorka te kompanije Meng Vandžu, pod optužbom da je njena kompanija koristila jednu svoju nezvaničnu filijalu da pristupi iranskom tržištu, čime su prekršene američke sankcije. Kineske vlasti su oštro protestovale zbog hapšenja tvrdeći da Meng nije prekršila zakon. Meng je podnela tužbu protiv kanadskih vlasti zbog kršenja njenih građanskih prava, jer je, kako tvrdi, privedena i ispitana, a tek potom joj je rečeno da je uhapšena”, objavljeno je ranije u analizi Istinomera.\nU analizi je naveden i slučaj Nemačke, koja nije zabranila kompaniji Huavej da učestvuje u postavljanju 5G mreže, ali će biti zatraženo da budu zadovoljeni najveći bezbednosni standardi, koje će konstantno pratiti nemačka Federalna kancelarija za informatičku bezbednost.\nZa razliku od države “na koju se ugledamo”, Srbija, bar zvanično, nije postavila svoj uslov, već je dobila i ponudu “za pogodnost” od kineskih partnera. Prilikom sastanka sa Mengom Đijendžuom, kineskim funkcionerom koga su domaći mediji nazvali “prvim obaveštajcem Kine”, ministar unutrašnjih poslova Srbije Nebojša Stefanović je pomenuo da je MUP počelo saradnju sa kompanijom Huavej, zbog sistema kamera, kao i da je Kina ponudila svoje instruktore Srbiji i mogućnost da osoblje iz Srbije ode na obuku u Kinu.\nŠer fondacija je, u tom smislu, navela da u Srbiji nije pokrenut proces izrade zakona koji bi uredio oblast video-nadzora u javnom prostoru, te da je softver koji se primenjuje u identifikaciji lica poslednje u nizu tehnoloških dostignuća koja teško zadiru u prava i slobode građana.\n“Vrlo je zabrinjavajuće da sa više različitih strana možemo čuti potpuno različite informacije o pitanjima koja se tiču ustavnih prava i sloboda građana Srbije. Smatramo da relevantni akteri moraju što pre izaći pred građane sa tačnim i potpunim informacijama, te pružiti javnosti objašnjenje na koje će sve načine privatna kompanija moći da pristupa njihovim podacima, pod kojim uslovima i prvenstveno iz kog razloga građanima nisu u početnoj fazi projekta učinjene dostupnim kompletne informacije o svim relevantnim pitanjima o saradnji sa kompanijom Huavej. U narednom periodu, neophodno je utvrditi koja je tačno oprema za video nadzor u pitanju, gde i na koji način će se obrađivati podaci o ličnosti, kao i da li je procena uticaja na zaštitu podataka o ličnosti sprovedena na adekvatan način”, navedeno je iz Šer fondacije.\nelektronski nadzor huavej kamere Kina MUP SAD


RTCG - Radio Televizija Crne Gore - Nacionalni javni servis :: Društvo :: Proglašeni najbolji mladi naučnici\n02. 04. 2016. 20:56 >> 21:11 0\nProglašeni najbolji mladi naučnici\nBorut Fonda sa slovenačkog Univerziteta u Primorskoj i Kristina Blasko Lafargi sa Univerziteta u Valensiji najbolji su mladi naučnici, saopšteno je iz Rektorata.\nFinda i Blasko Lafargi su za najbolje mlade naučnike proglašeni na ceremonijalnom zatvaranju 13. Međunarodne naučne konferencije „Transformacioni procesi u sportu – sportska dostignuća“, koja je danas završena u Podgorici.\nU saopštenju se navodi da su Konferenciju, koja je počela u četvrtak, organizovali Crnogorska sportska akademija i Fakultet za sport i fizičko vaspitanje, pod pokroviteljstvom Univerziteta Crne Gore (UCG).\nU njenom radu je, kako se dodaje, učestvovalo preko 130 naučnika i istraživača, koji su izložili 63 rada.\n“Osim poster prezentacija, na kojima je izloženo 18 prezentacija, veoma posjećena je bila i radionica o asimetriji ruku koju je pripremio profesor Selčuk Akpinar sa Univerziteta u Nevšehiru iz Turske, koja je izazvala posebnu pažnju studenata sa doktorskih, magistarskih, kao i osnovnih studija sa raznih univerziteta”, kazali su iz Rektorata UCG.\nOni su rekli da su učesnici konferencije, koji su ove godine došli iz 19 država regiona, Evrope i svijeta, zadovoljni oraganizacijom i sadržajem Konferencije, što su prenijeli i dekanu Fakulteta za sport i fizičko vaspitanje UCG, Stevu Popoviću na neformalnom sastanku nakon prijepodnevnih predavanja.\n“Sa Popovićem su se rastali uz pozdrave i dogovor da se vide naredne godine u Budvi, gdje je planirano da bude organizovana 14. međunarodna naučna konferencija o transformacionim procesima u sportu”, navodi se u saopštenju.


Elegantna slavina Intellimix by Ideal Standard ne samo da ispušta vodu kada približite ruke, već nudi i pravu količinu antibakterijskog sapuna. Ovo pruža značajnu uštedu u vodi i ima komande kojima se može upravljati putem vašeg telefona.\nTo je praktičan i brilijantan sistem koji nam pomaže da pažljivo i jednostavno sledimo sanitarne mere predostrožnosti koje su preporučene tokom trenutne vanredne situacije u javnom zdravlju. Opremljena graničnikom, ova slavina koristi 85% manje vode u odnosu na tradicionalne modele i može se upravljati putem aplikacije.\nIdeal Standard je kompanija osnovana 1949. godine i lider je u sektoru kupatila. Uvek tretirajući kupatilo kao mesto fokusiranja na apsolutni wellness, Ideal Standard je pionir u inovacijama koji se može pohvaliti mnogim nagrađivanim modelima. Sarađivao je sa velikim međunarodnim dizajnerima i predstavlja referentnu tačku na današnjoj sceni dizajna.\nI nije slučajno da je ova kompanija osvojila dve prestižne međunarodne nagrade za dizajn: IF Design Award 2021 i Reddot Winner 2021.


PROKREDIT BANKA na Sajmu poljoprivrede sa sajamskom kreditnom ponudom agraru – Plodna Zemlja\nProkredit banka na Sajmu poljoprivrede 2021. godine Foto: Danijela Nišavić\nPredstavnici ProCredit banke organizovaće stalno prisustvo kod svih značajnijih poslovnih partnera, kao i u glavnoj ProCredit kućići kod Master centra.\nSajamska kreditna ponuda banke je standardna i podrazumeva:\n• Kredite u saradnji sa Ministarstvom poljoprivrede\n• Kredite iz potencijala banke za osnovna i obrtna sredstva, repromaterijal i poljoprivredno zemljište.\nKrediti se isplaćuju uz saradnju sa garantnim fondovima (IPARD, DFC-USAID) i poslovnim partnerima banke uz povoljne uslove i fleksibilnije obezbeđenje.\nU saradnji sa GGF-om, ProCredit banka organizovaće edukativno predavanje na temu Irigacije i održavanja kvaliteta zemljišta, u utorak u Master centru, kom mogu slobodno prisustvovati svi zainteresovani.\nPreko 20 predstavnika banke biće prisutno svih sedam dana na Sajmu, tako da će svako ko bude želeo detaljnije da se raspita o ponudi i kreditiranju ProCredit banke, moći da dobiju iz prve ruke sve potrebne informacije i savete.\nTagoviKrediti za poljoprivredu Međunarodni sajam poljoprivrede Prokredit banka Sajam poljoprivrede


Omladinci šampionskom šetnjom pozvali navijače na Voždovac\nNaši juniori su nakon završenog treninga sa mnogo uzbuđenja krenuli sa stadiona „Rajko Mitić“. Od Terazija je počela njihova šampionska šetnja, a upotpunili su je barjaci sa motivima našeg kluba koji će moći da se kupe posebno za utakmicu protiv Voždovca. Na veliko oduševljenje svih prolaznika u Knez Mihailovoj ulici naši biseri su imali i spremne pozivnice za predstojeći meč naše ekipe. Takođe, vrlo često su zastajali kako bi se fotografisali sa navijačima, i naravno, kako bi im obezbedili što lepše uspomene sa ovog crveno-belog događaja. Tradicionalno, njihova krajnja destinacija bio je „Pobednik“ na Kalemegdanskoj tvrđavi. Simbolično su upravo kod „Pobednika“ naši omladinci podigli trofej i imali priliku da se fotografišu, uživaju u druženju sa zvezdašima, naravno i da na taj način pozovu sve navijače Crvene zvezde da podrže naše prvotimce. I ovog puta, na izuzetno kreativan način obeleženo je osvajanje još jedne šampionske titule.\nPodsetimo, naši juniori su u prethodnom kolu remizirali sa ekipom Mladosti u Lučanima rezultatom 2:2, i na taj način dva kola pre kraja prvenstva i matematički obezbedili šampionsku titulu. Crveno-beli biseri su nakon 28 odigranih kola osvojili 67 bodova, uz gol razliku 87:35, i na taj način potpuno zasluženo, dva kola pre kraja šampionata, stigli do treće uzastopne titule prvaka Srbije.\nOvim putem pozivamo sve vas, da dođete na stadion „Rajko Mitić“ i budete deo pravog spektakla. Naši prvotimci kolo pre kraja prvenstva imaju dva boda prednosti u odnosu na prvog pratioca i svega bod biće dovoljan da izabranici Dejana Stankovića i peti put uzastopno podignu šampionski pehar. Atmosferu će upotpuniti specijalni barjaci koji će se prodavati u krugu stadiona pre utakmice.\nZvezdaši, dođite na Marakanu i pomozite našim momcima da stignu do 33. šampionske titule! Vidimo se!


Izvor: NoviMagazin.rs, 16.Feb.2019, 11:16 (ažurirano 02.Apr.2020.)\nDo otkrića je došlo na arheološkom nalazišti Mata Indio, u severozapadnoj provinciji Lambajeke.\nArheolog Luis Čero rekao je da grobnica ima "jedinstvenu arhitekturu" a da se značaj preminulog prepoznaje po prisustvu ljuske spondilusa, morskog ljuskara koji je u vreme carstva Inka, od 12. do 16. veka, bio simbol prestiža.\nTa grobnica >> Pročitaj celu vest na sajtu NoviMagazin.rs << je i ranije bila posećivana, ali tamo nisu bili naučnici već lovci na blago.\n"Ovde su bila dva perioda pljačke. Prvi u kolonijalno vreme, kada su tadašnje vlasti davale dozvolu za pljačku ili vađenje metala, kog je očigledno bilo uz pokojnika. Drugi se desio pre 50 godina, kada je grobnica ponovo otvorena i uništeno ono što je preostalo", rekao je Čero.\nIpak, arheolozi su pronašli nekoliko predmeta, kao što su vaze i krigle tipične za Inke, kao i niše i udubljenja.\nTa otkrića "pokazuju veličanstvenost i važnost lokaliteta", naveo je Čero.\nLokalitet Mato Indio se nalazi oko 2.000 kilometara od Kuska, prestonice carstva Inka koje se nekada prostiralo od juga Kolumbije do centralnog Čilea.


Mas: Crna Gora lider u evropskim integracijama, ali ne bih o datumu pristupa EU\nBeta 15. januara 2021. 15:05\nMinistar inostranih poslova Nemačke Hajko Mas izjavio je danas u Berlinu da je Crna Gora lider u evropskim integracijama, ali nije hteo da govori o datumu kada bi Crna Gora mogla da završi pregovore o prijemu u EU.\n„Verujemo da će (Crna Gora) nastavii da bude lider i Nemačka će nastaviti da pomaže ovaj proces“, rekao je Mas tokom konferencije za medije sa svojim crnogorskim kolegom Djordjem Radulovićem u Berlinu, prenosi Pobjeda.\nRadulović je rekao da očekuje da bi Crna Gora mogla da do 2025. ili 2026. postane punopravna članica EU.\nNa pitanje Pobjede da li deli to mišljenje Radulovića, Mas je rekao da ne želi da govori o konkretnom datumu kada bi Crna Gora mogla da završi pregovore.\n„Ali, dozvolite da kažem da federalna vlada (Nemačke) čini sve da proces proširenja bude uspešan za Crnu Goru“, rekao je Mas.\nNa pitanje da li smatra nemačkim neuspehom to što za šest meseci predsedavanja EU nijedna balkanska zemlja nije ostvarila napredak u pregovorima sa EU i da li veruje da deo krivice snosi i Balkan, Mas rekao da je činjenica da nije ostvaren napredak kojem se Nemalka nadala tokom sog predsedavanja EU.\n„Takodje, bilateralni problem Bugarske i Severne Makedonije doprineo je tome. Ne želim da krivim pandemiju za sve, ali tokom ovog perioda bili smo fokusirani na borbu protiv pandemije i njene ekonomske reperkusije. Tokom restrikcija imali smo teške uslove za rad i nemogućnost da se fizički sastanemo što je takodje uticalo da nismo mogli da radimo koliko smo želeli“, dodao je Mas.\nCrnogorski ministar je na konferenciji za medije s domaćinom Masom rekao i da je tokom sastanka sa opozvanom ambasadorkom Crne Gore u Nemačkoj Verom Kuliš imao priliku da joj objasni razloge za opoziv i naveo da će to učiniti i premijer tokom razgovora sa njom.\nNa pitanje da li je promenio mišljenje da je Kuliš nanela štetu državi, imajući u vidu da je bila deo delegacije tokom Radulovićeve posete Berlinu, ministar je rekao da za Kuliš nije rekao da je nanela štetu državi.\n„Kada je u pitanju gospodja Kuliš, moram da vas razočaram, jer nikada nisam to rekao. Razgovorao sam sa premijerom, i kada je pomenuo štetu koji su naneli ambasadori, rekao je da se radilo nematerijalnoj šteti“, izjavio je ministar.\n„Kako god, voleo bih da kažem da gospodja Kuliš jeste karijerni diplomata i bila je vrlo aktivna ovde u Berlinu. Imao sam priliku da na tet-a-tet sastanku sa gospodjom Kuliš objasnim razloge za njeno povlačenje i naravno premijer će takodje na sastanku dati dalja objašnjenja“, rekao je Radulović.\nVera Kuliš, ambasadorka Crne Gore u Nemčakoj je medju sedam ambasadora koje je Radulović opozvao jer su, kako je zvanično saopštio, naneli štetu državi.\nPredsednik Milo Djukanović odbio je da potpiše njihov opoziv i zatražio objašnjenje kako su oni to naneli štetu državi.\nKuliš je danas bila u delegaciji tokom prve zvanične posete Radulovića Nemačkoj.


Golferi iz Tivta pobednici 6. Kupa gradova\nBack REPORTAŽE AKTUELNO Golferi iz Tivta pobednici 6. Kupa gradova\nponedeljak, 10 oktobar 2016 22:26\nTradicionalno ekipno takmičenje “KUP GRADOVA” održano je u subotu, 08. oktobra 2016. godine, u Golf klubu Centar kraj Žablja, u okviru serije golf turnira “Novi Sad Open”.\nŠesti Kup gradova ove godine je okupio veliki broj golfera. Šezdeset učesnika iz gradova: Temišvar, Sarajevo, Ljubljana, Berlin, Tivat, Beograd, Novi Sad i Zrenjanin, borilo se za veliki prelazni pehar.\nPrvo mesto je osvojila ekipa iz Tivta, drugo mesto pripralo je Beogradu, a Zrenjanin je zauzeo treće mesto. U žestokoj konkurenciji, Novi Sad se našao na četvrtom mestu koje je delio sa ekipom iz Ljubljane.\nTurnir je bio i humanitarnog karaktera u saradnji sa Rotary klubom „Alma Mons“. Prikupljena novčana sredstva u iznosu od 200.000 dinara usmerena su za pomoć srednjoj školi “22. Oktobar“ u Žablju (100.000 dinara) i Edukativnom teatru “Umivanje” (100.000 dinara).\nPredsednik Golf Centar, Saša Jokić, zahvalio se na podršci u organizaciji gradu Novom Sadu, čestitao je najuspešnijima na dobroj igri, a kapitenima svih timova uručio je zahvalnice. Predsednik Rotary kluba Alma Mons, Dejan Ćurčić, iskazao je veliko zadovoljstvom uspešnom humanitarnom akcijom i zahvalio se Golf Centru na lepoj saradnji i donaciji.\nOvaj internacionalni događaj budi sve veće interesovanje klubova iz regiona i time promoviše Srbiju kao atraktivnu golfersku i turističku destinaciju.


Media Grant Program - Publications\nSrbija 15. februara slavi slobodarstvo i državnost proisteklu iz Sretenjskog ustava davne 1835. godine. Srbija, kao i Norveška, pripada grupi od 57 zemalja na svetu koje dan donošenja Ustava slave kao svoj državni praznik. Petnaesti februar 1835. godine predstavlja jedan od najznačajnijih datuma u političkom i istorijskom kalendaru Srbije. Na taj dan, Dimitrije Davidović, novinar i knežev sekretar, napisao je prvi Ustav Srbije kako bi ograničio apsolutističku vlast kneza Miloša Obrenovića.\nPisan po ugledu na francuski i belgijski, ustavni tekst je bio vrlo demokratski i liberalan za to doba. Iz uređenja apsolutističke monarhije, Srbija je prešla u sistem vladavine oligarhije. To je podrazumevalo uspostavljanje dva centralna organa, kneza i Državnog saveta u čijim rukama se nalazi zakonodavna vlast dok je jedno odeljenje Državnog saveta delovalo kao sud trećeg i najvišeg stepena. Takođe je uspostavljena i Narodna skupština koja je utvrđivala poreze i druge dažbine.\nUstavom su tako garantovane građanske slobode i prava, kao i nezavisno sudstvo. Promovisao je srpski kao službeni jezik, deklarisao neprikosnovenost ličnosti, pravo na zakonito suđenje, slobodu kretanja i nastanjivanja, nepovredivost stana, pravo na izbor zanimanja, ravnopravnost građana bez obzira na veru i nacionalnost, ukidanje ropstva i feudalnih odnosa. Zabranjen je kuluk i proglašena sloboda raspolaganja zemljom.\nMeđutim, i pored ili zbog svoje progresivnosti, Sretenjski ustav nije opstao duže od 58 dana. Naime, tadašnje velike sile Austrija, Rusija i Turska su zahtevale da bude ukinut. Srbija u to vreme nije bila samostalna država, već je uživala izvesni stepen autonomije koji je dobijen Hatišerifom 1830. godine.\nNakon Sretenjskog ustava, koji nije bio samo prvi srpski ustav, već i prvi ustav jedne države na Balkanu, Srbija je promenila još deset ustava zaključno sa poslednjim iz 2006. godine.


Mile protiv tranzicije uskoro ponovo na malim ekranima! - ShowBiz - Region - Vesti - Svet Plus\nMile protiv tranzicije uskoro ponovo na malim ekranima!\nKultni TV serijal "Mile protiv tranzicije" u kojoj glavnu ulogu igra Zoran Cvijanović dobiće novi nastavak, a u priču će biti uveden i hrvatski pandan Miletu.\n22:13 4. JUL 2013.\n"Želja nam je da serija bude popularna u čitavom regionu, pa je zaplet novog serijala malo drugačiji od prethodnih epizoda", izjavio je scenarista i reditelj Srđa Anđelić, tvorac Miletovog lika.\n"Jedan visoki zvaničnik iz Evropske unije dolazi u Beograd kako bi poboljšao odnose Srbije i Hrvatske. Tokom boravka u Beogradu on na jednoj televiziji gleda rialiti program "Menjam ženu" i padne mu na pamet ideja da se za potrebe takvog programa izmene partneri iz Hrvatske i Srbije. Mile Tranzicija zbog toga ide u Split da bude neko vreme sa ženom svog hrvatskog parnjaka. U Beograd dolazi splitski pandan Miletu kako bi bio u njegovom stanu sa njegovom ženom", kaže Anđelić.\nOn dodaje da su zasada vodili pregovore o saradnji sa TV Prva na kojoj bi mogle da budu emitovane nove epizode "Mileta protiv tranzicije".\nTakođe, serija bi mogla da se emituje i u Hrvatskoj, pa su pregovori započeti sa jednom tamošnjom TV stanicom. Ukoliko uspeju da se dogovore, Televizija Prva ovu seriju bi mogla da emituje u sklopu svoje šeme već naredne godine.\nmile protiv tranzicijezoran cvijanoviczoran cvijanovićprva\nTri najgledanije Grandove emisije ..\n14. jun 2014.. 12:22\nPozovi, Pomozi večeras na TV ..\n23. maj 2014.. 12:32\nPles sa zvezdama na Prvoj: ..\n31. januar 2014.. 10:26\nJovana Simonović u šestom mesecu ..\n14. novembar 2013.. 10:02\nRRA ponovo upozorila Pink, Prvu i ..\n1. decembar 2012.. 16:30\nJovana Simonović sa Sindi Kraford ..\n8. novembar 2012.. 11:12


Sočivo kamere napravljeno od leda | PC Press\nSočivo kamere napravljeno od leda\n25. oktobar 2018. 25. oktobar 2018. Marijana Pečić\nUkratko, objektivi kamere su u suštini delovi stakla koji pomažu da se fokusira svetlost koja omogućava fotoaparatu da snima sliku. Ovo je koncept koji je fotografu Mathieu Stern-u bio intrigantan, te je došao na ideju da pokuša da napravi objektiv za fotoaparat od komada leda. Prema Stern-ovim rečima, „Ako staklo može da fokusira svetlost, onda bi i led trebalo to isto da učini.“\nCeo projekat je oduzeo Sternu oko pola godine gde je prvo morao da napravi prilagođeno telo sočiva (koje je odštampao na 3D štampaču) koje bi moglo da drži led kao svoj glavni element objektiva. Takođe je morao da izmeni aparat za pravljenje ledenih kuglica (obično se koristi za pravljenje ledenih kuglica za viski) tako da bi mogao da stvori pola kuglice.\nFotografija napravljena ledenim sočivom\nKada je Stern konačno bio zadovoljan veličinom i oblikom i daljinom fokusa koji je mogao da napravi, otišao je na Island, odakle je iz santa i glečera uzeo komad čistog leda u nadi da će te komade iskoristiti za svoje sočivo. Celokupni proces trajao je oko pet sati, s obzirom da je potrebno oko 45 minuta da se rastvori svaki komad leda, plus je bilo i nekoliko neuspeha u radu, jer su se neki delovi leda lomili tokom procesa.\nStern je na kraju uspeo da stvori sočivo koje radi, i dok je kvalitet fotografije sa sočivom od leda bio manji od idealnog u pogledu oštrine, ipak je ostvario impresivan podvig.\nTagovi: 3D štampa, 3D štampač, fotoaparat, Island, kamera, LED, Ledeno sočivo, Mathieu Stern\n← Yahoo pristao da plati 50 miliona dolara odštete žrtvama krađe podataka\nCar:Go pred zatvaranjem zbog novog zakona →


"Poštovani predsedniče Putin, dragi prijatelju,\nČestitam Vam Dan branilaca Otadžbine, dan koji je više od praznika, jer je simbol herojske i slavne istorije Rusije, patriotizma ruske vojske i njenog jedinstva sa narodom", naveo je Vučić i istakao da mu je čast što je Srbija u teškim istorijskim trenucima bila na istoj strani, strani istine i pravde.\nOn je podsetio da su Srbija i Rusija, u težnji da svet bude bolje mesto za buduća pokolenja, kroz velika iskušenja stizale do velikih pobeda, gradeći tako i jake veze između dva bratska naroda.\n"To nas obavezuje da junačka dela naših predaka zauvek pamtimo, uz veliku zahvalnost i duboko poštovanje, kao i da podsećamo na slobodarsku tradiciju naših dvaju bratskih naroda", rekao je predsednik Srbije.\nOn je zahvalio predsedniku Putinu za čast koju je ukazao Srbiji i svim njenim građanima, pozivajući ga da prisustvuje veličanstvenoj proslavi 75. godišnjice Dana pobede nad fašizmom 9. maja u Moskvi.\n"Dozvolite da Vam zahvalim i na ličnom angažovanju u bliskoj vojno-tehničkoj saradnji naših dveju zemalja koja doprinosi našoj mirnoj budućnosti. Rusija uvek može da računa na Srbiju kao postojanog prijatelja i pouzdanog partnera u razvoju svestrane saradnje", navodi se u čestitki predsednika Vučića.\nVučić čestitao Dan žena: Srećan 8. mart drage dame


Realizacija projekata u oblasti mašinstva, saobraćaja, energetike i građevine vrlo često obuhvata specifične zahteve, koje je moguće ispuniti angažovanjem referentnih stručnjaka sa adekvatnim znanjima, posebnim iskustvima ili sertifikatima.\nPrateći ovakve zahteve tržišta Institut za istraživanja i projektovanja u privredi je u periodu od svog osnivanja do danas posebnu pažnju posvetio okupljanju, obrazovanju i usavršavanju svog tima stručnjaka za potrebe realizacije projektnog konsaltinga.\nDanas je IIPP jedinstvena profesionalna mreža visoko motivisanih lokalnih i stranih eksperata i kao takva obezbeđuje adekvatan profesionalni tim za svaki projekat. Veliko iskustvo i visoke kvalifikacije našeg tima omogućuju stvaranje efikasnih i kreativnih poslovnih i rešenja, koja su prilagođena zahtevima i potrebama svakog klijenta ponaosob.\nKonsalting u oblasti projektnog inženjeringa podrazumeva:\n* ANALIZE * PLANIRANJE * PROJEKTOVANJE * UPRAVLJANJE PROJEKTIMA * NADZOR\nIako raznorodni po oblastima, tematici i vrsti, svaki preuzeti projekat realizuje se kroz sledeće faze:\npreispitivanje početnih / ulaznih podataka,\ndodatna ispitivanja, merenja, kontrolisanja, (po potrebi)\nformiranje preliminarnog izveštaja,\nizrada i verifikacija zahtevanog dokumenta sa obezbeđenjem objektivnih dokaza,\nformiranje konačnog izveštaja.\nSa posebnom pažnjom analiziraju se svi ulazni podaci, postojeće stanje,postojeća dokumentacija koji prate rešavanje predmetnog zahteva. Prema proceni stručnog tima, a u dogovoru sa naručiocem sprovode se dodatna istraživanja,merenja i kontrolisanja i izrađuje se neophodna dokumentacija (skice, elaborati,proračuni, planovi i sl).\nNaši stručnjaci poseduju adekvatne licence na nivou ministarstava, što nam omogućava da učestvujemo u projektima različitih sadržaja i obima, sa uvek istim ciljem – obezbediti potpunu uslugu klijentima. U svakom trenutku naš stručni tim je spreman da odgovori na sva vaša pitanja.


Predstavljanja izveštaja Koalicije za prEUgovor o ispinjenju kriterijuma za poglavlja 23 i 24, u Medija centru u Beogradu, 24. oktobra 2019. (Foto: Veljko Popović, VoA)\nBorba protiv korupcije jedna je od bitnih stvari u pregovorima Srbije i EU, a od Srbije će se tražiti da pokaže da je sposobna i voljna da goni visoku korupciju, pa stoga obeshrarivanje uzbunjivača kroz njihov progon deluje protiv tog cilja, rekao je Nemanja Nenadić iz Transparentosti Srbija i poručio da bi u slučaju afere u Krušiku država svakako morala da ispita navode uzbunjivača.\n"Zakon o zaštiti uzbunjivača ne služi samo tome da se neki uzbunjivač zaštiti od otkaza ili neke druge štetne posledice, već služi upravo tome da se prijavljuje veći broj korupcije o kojoj na neki drugi način možda ne bi moglo da se sazna", rekao je Nenadić za Glas Amerike nakon predstavljanja izveštaja Koalicije za prEUgovor o ispinjenju kriterijuma za poglavlja 23 i 24.\nUz ocenu da bi tužilaštvo i državni organi morali bi da budu zainteresovani za ono što im uzbunjivači kažu, Nenadić ističe da poruka države u slučaju uzbunjivača iz Krušika svakako nije bila adekvatna, pre svega u pogledu razmatranja istinitosti i posledica onoga što je on obelodanio, jer primarni zadatak državnih organa treba da bude da ispitaju da li su ti ugovori koje je Krušik zaključivao bili u najboljem interesu tog preduzeća u državnom vlasništvu, ili su pak sklapani tako da pogoduju interesija jedne privatne firme povezane sa ocem ministra policije.\nMeđutim, Nenadić skreće pažnju da je i sam Zakon o zaštiti uzbunjivača problematičan, jer izručito zabranjuje uzbunjivačima da se obraćaju javnosti ili medijima kada imaju podatke označene kao tajna.\n"Problem je to što se u Srbiji podaci označavaju stepenom tajnosti, kada je reč o poslovnoj ili nekoj drugoj tajni, i kada za to nema opravdanih razloga. Tu leži šansa i za gospodina Obradovića da se možda i odbrani od krivičnog postupka, jer zakon kaže da ako je nešto označeno kao tajna da bi se prikrilo neko kriminalno delo, da onda u tom slučaju tajnost i ne postoji", rekao je Nenadić.\nAli, inicijalno, ako dokument ima oznaku tajnosti, to sprečava uzbunjivača da ode pravo u javnost, dodaje on.\nNenadić kaže da su poruke koje ovaj slučaj šalje budućim potencijalnim uzbunjivačima dvojake - jedna, vrlo snažna, stiže od građana koji zahtevaju svoju zaštitu, što će "verujem, mnoge ohrabriti". Istovremeno, država svojim potezima svakako ne ohrabruje buduće uzbunjivače da prijavljuju štetne radnje i moguća krivična dela.\nKoalicija za prEUgovor: Vlast samo brine o izborima i bojkotu\nA u izveštaju o ispunjavanju kriterijuma za poglavlja 23 i 24 Koalicije za prEUgovor kaže se da se nastavlja tendencija pogoršanja i da vlast jedino brine da li će opozicija bojkotovati izbore, zbog čega funkcionisanje institucija, vladavina prava i uspostavljanje društvenog konsenzusa nisu prioriteti, a navodi se i da se vlast ne trudi da ispuni ono što je obećala.\nKada je reč o borbi protiv korupcije, tu ne postoje strateški okvir i politička volja, a regulatorna tela i dalje su ili neaktivna, ili nemaju političku podršku. Istovremeno, vlast zloupotrebljava državne resurse za propagandu stranke na vlasti i izborne potrebe, navedeno je.\nDirektorka Beogradskog centra za bezbednosnu politiku Sonja Stojanović Gajić rekla je da su glavne poruke izveštaja da se EU poziva da nastavi politiku proširenja, odnosno otvaranje pregovora sa Severnom Makedonijom i Albanijom, kao i da izradi procene trenutnog stanja u poglavljima 23 i 24 za sve zemlje Zapadnog Balkana.\nGovoreći o izbornom procesu i dijalogu vlasti i opozicije, Nemanja Nenadić je rekao da je taj dijalog pre svega zakasneo, a vlast, naglasio je, ništa nije uradila na sprečavanju funkcionerske kampanje.\nOn je naveo poslednji primer predsednika vojvođanske vlade Igora Mirovića, koji je zloupotrebio javne resurske slanjem vozača na izbore u Lučane, što je i sam priznao preko Tvitera, kao i korišćenje novca javnih preduzeća za finansiranje sportskih klubova.\nIstraživač Beogradskog centra za bezbednosnu politiku Saša Đorđević govorio je o promenama u sektoru bezbednosti, a kao najkritičnije tačke naveo da se izmenama zakona o javnim nabavkama uvodi član po kojem se sektoru bezbednosti dozvoljava sklapanje ugovora mimo procedure.\nĐorđević je rekao da se usvajanjem nove Staretgije nacionalne bezbendosti uvode nadležnosti predsednika Republike koje nisu u skladu sa ustavom.\nUmesto Vlade Srbije, predsednik će usmeravati ceo sistem nacionalne bezbednosti, objasnio je Đorđević.


Stranci traže srpske organske proizvode - Bolja Zemlja\nStranci traže srpske organske proizvode\nMinistar poljoprivrede i zaštite životne sredine Branislav Nedimović izjavio je na otvaranju dvodnevne međunarodne konferencije “Organska proizvodnja u Srbiji – na putu ka organskom”, koja se održava u Privrednoj komori Srbije, da je srpska organska proizvodnja u prednosti, pošto je poljoprivredno zemljište u Srbiji usitnjeno, te se na taj na taj način poljoprivrednici mogu lakše prilagoditi tržištu. Prema podacima sa kraja 2015. godine, u Srbiji se oko 15.800 hektara zemlje koristi za organsku poljoprivrednu proizvodnju, najviše je organskih proizvoda u ratarstvu, proizvodnji žitarica i voćarstvu, dok je pod povrtarskim kulturama svega 1,5 odsto. Ministar Nedimović je istakao da su za naše organske proizvode zainteresovana najrazvijenija tržišta, koja su platežno sposobna – zemlje Zapadne Evrope, Skandinavije, SAD, Kanada, Japan i druge. Srbija u odnosu na BiH i Crnu Goru ima mnogo veću organsku proizvodnju, ali zaostaje za zemljama kao što su Slovenija, Mađarska i Austrija. Konferenciju organizuje Centar za organsku proizvodnju PKS uz podršku Nemačko – srpske razvojne sradnje. Potpredsednik PKS Miroslav Miletić rekao je da je PKS prepoznala značaj organske proizvodnje i osnovala Centar za organsku proizvodnju, kao stručno telo. Ovo je prva međunarodna konferencija koju organizuje ovaj centar, a organska proizvodnja doživljava najveći bum u Srbiji u poslednjih nekoliko godina, rekao je Veljko Jovanović rukovodilac Centra za organsku proizvodnju PKS. Predstavnik ambasade Nemačke Jirgen SSmid rekao je da će Nemačka nastaviti da pomaže našu zemlju u oblasti organske proizvodnje, jer Srbija ima veliki potencijal, a naročito centralna i istočna Srbiju, koje imaju potencijal za voćarsku proizvodnju. Nemačko tržište organskih proizvoda je vredno 8,6 milijardi eura, a Nemačka učestvuje sa 25 odsto u ukupnoj organskoj proizvodnju EU.\nPrethodni tekstKako da suzbijete korove posle setve?\nSledeći tekstAgrokorove firme u Srbiji stabilne


Košarkaški klub Crvena zvezda kažnjen je od strane disciplinskog sudije Evrolige zbirnom kaznom od 17.500 eura zbog propusta u organizaciji utakmice 11. kola Evrolige sa Valensijom.\nU obrazloženju kazne navodi se da je KK Crvena zvezda i u prošlosti kažnjavana zbog propusta slične prirode, ali je kao olakšavajuća okolnost uzeto u obzir da je klub na utakmici sa Valensijom preduzeo sve mere kako bi se utakmica ipak odigrala u zakazanom terminu.\nCrvena zvezda u saopštenju podseća da je shodno ugovorima koje je pre početka sezone potpisao sa „Štark Arenom” i SC “Tašmajdan” koji upravlja halom „Aleksandar Nikolić“ (za čija korišćenja plaća i naknadu), za funkcionisanje tehničke opreme i obezbeđivanje normalnih uslova tokom jedne Evroligaške utakmice, zadužena “Štark Arena”, a u ovom slučaju SC “Tašmajdan” – hala “Aleksandar Nikolić” u kojoj Crvena zvezda nastupa u tom kolu.\nKK Crvena zvezda podseća da je do sada, od kada se takmiči u Evroligi, platila na ime kazni, po više osnova, sumu od preko 150.000 evra zbog bacanja predmeta u teren, zakrčenih prolaza, i ostalih prekršaja koji podležu sankcijama disciplinskog pravilnika Evrolige.\n- Zato još jednom pozivamo sve pristalice našeg kluba da sportski i korektno navijaju i bodre Crvene zvezdu, jer nas već sledećeg četvrtka očekuje nova velika utakmica u Beogradu protiv ekipe Baskonije u „Štark Areni“ - navode crveno-beli.\nTakođe, klub apeluje na sve navijače u dijaspori i sve koji samostalno i u svojoj režiji prisustvuju na gostujućim utakmicama Zvezde, da se pridržavaju propozicija Evrolige, sportski bodre crveno-bele, ne ubacuju predmete u teren, ne stoje na prolazima, jer su protiv Zvezde pokrenuta i dva disciplinska postupka zbog ponašanja navijača na gostovanjima u Berlinu i Kaunasu, i pored činjenice da njihovo prisustvo u tim dvoranama nije bilo i organizaciji kluba!


Centar za prava deteta pokrenuo platformu „Roditeljstvo se uči” : Inkluzija\nCentar za prava deteta pokrenuo je digitalnu platformu „Roditeljstvo se uči”, namenjenu svim zainteresovanim roditeljima koji su motivisani da unaprede svoje roditeljske veštine kroz primenu pozitivnih roditeljskih praksi. Platforma predlaže tehnike pomoću kojih roditelji kod deteta mogu da izgrade i neguju samopoštovanje, kritičko razmišljanje, samopouzdanje i samostalno donošenje odgovornih odluka.\nBiti roditelj je, najčešće istovremeno, najlepše iskustvo u životu i najizazovniji zadatak s kojim se roditelj suočava. I pored svih saveta i knjiga koje se mogu pročitati, ne postoji recept za idealnog roditelja zato što su svaki roditelj i svako dete jedinstveni, kao i odnos među njima. Mogu postojati smernice kojih se roditelji mogu pridržavati, ali samo ukoliko nikada ne zaborave da će morati da se prilagođavaju specifičnoj situaciji u kojoj se nalaze. Pitanje koje povezuje sve roditelje je: da li ću biti dobar roditelj i da li ću detetu/ deci uspeti da pružim sve što želim i što ona žele, čak i kada su vremena teška, a izazovi veliki.\nBrojne naučne studije ukazuju na to da izlaganje dece nasilnom disciplinovanju ima štetne posledice, od neposrednih efekata do dugoročne štete koja se prenosi i u odraslo doba. Izloženost nasilju ometa uspešan psihički, emocionalni i kognitivni razvoj deteta i može dovesti do fizičkih, emocionalnih i socijalnih poremećaja i iskrivljene slike o sebi. Najnovije istraživanje UNICEF-a u Srbiji pokazuje da je danas skoro svako drugo dete u Srbiji izloženo nasilnom disciplinovanju. Roditelji pribegavaju nasilnom disciplinovanju iz više razloga – između ostalog, zbog stečenih uverenja, karakternih crta i utiska da je takvo ponašanje društveno prihvatljivo. Dete ima pravo na brigu i vaspitanje koje uvažava njegovu individualnost, a roditelji bi trebalo da imaju pravo na podršku društva i države u ispunjavanju svoje uloge.\nDigitalna platforma „Roditeljstvo se uči” izrađena je u okviru projekta „Prava deteta u politikama i praksi” koji Centar za prava deteta sprovodi u partnerstvu sa Save the Children International i uz finansijsku podršku Vlade Švedske.\nKlikinite da pristupite platformi „Roditeljstvo se uči”.


Kombi prevoz putnika do Esena - Kombi Prevoz Srbija - Nemačka\nKombi prevoz putnika do Esena, kao usluga kombi prevoza putnika do Nemačke, organizuje se svakodnevno po veoma povoljnim cenama. Ukoliko želite da brzo, bezbedno i udobno stignete iz Srbije do Esena, dovoljno je da nas kontaktirate i dogovorite datum i vreme polaska iz Srbije ili povratka iz Esena.\nZašto kombi prevoz do Esena\nKombi prevoz do Esena, za razliku od drugih načina putovanja, nudi mogućnost prevoza putnika sa bilo koje adrese u Srbiji do bilo koje adrese u Esenu. Nepostojanje strogo određenih stajališta ili mesta okupljanja putnika pri polasku i povratku obezbeđuje fleksibilnost prevoza.\nKombi prevoz putnika do Esena po želji putnika\nKombi prevoz putnika do Esena i bilo kog drugog grada u zemljama u koje prevozimo putnike je i to što se, u skladu sa zahtevima putnika ili uslovima puta (gužve na granici, devijacije, radovi na putu i sl.) može odabrati i put, odnosno trasa, koja obezbeđuje najbrži dolazak do destinacije.\nDužina putovanja kombijem do Esena\nIz Srbije do Esena, u slučaju kombi prevoza, vreme je svakako kraće od prevoza autobusom, a mogućnosti pravljenja pauza na zahtev putnika doprinose udobnosti putovanja.\nCena kombi prevoza do Esena\nPopuste na cenu kombi prevoza putnika do Esena obezbeđujemo stalnim putnicima, penzionerima, organizovanim grupama putnika i grupama sa jedinstvenim mestom polaska. Naše cene prevoza putnika kombijem do Nemačke su podložne dogovoru, naravno u skladu sa specifičnostiam zahteva putnika i našim mogućnostima. Cene kombi prevoza do Nemačke možete saznati i pozivom na brojeve telefona sa stranice kontakt za prevoz putnika Srbija - Nemačka.\nDogovor o kombi prevozu do Esena\nZa informacije o kombi prevozu putnika do Esena ili kombi prevozu putnika do Nemačke iz Srbije i obratno, možete nas kontaktirati pomoću podataka na stranici kontakt za kombi prevoz putnika do Nemačke.


Katastar kaže da može, notari kažu da ne mogu - biznis24.rs\nTrenutna situacija je sledeća – u katastru tvrde da notari elektronskim putem mogu da izvade list nepokretnosti i da je on kao takav validan. Kako tvrde, građani, da bi izvadili list nepokretnosti ne moraju da idu na šalter, već im ovaj dokument mogu obezbediti notari. Notari, međutim, tvrde suprotno.Republičko geodetski zavod završio je predlog uredbe prema kojoj će notari biti obavezni da elektronskim putem pribave list nepokretnosti i da javnim beležnicima na taj način onemoguće dosadašnju praksu da po ovaj dokument građane šalju na šaltere RGZ. Ovo jepotvrdio direktor Republičkog geodetskog zavoda Borko Drašković dodajući da je predlog uredbe poslat Ministarstvu pravde.\nSa druge strane, predsednik Javnobeležničke komore Srbislav Cvejić rekao je da se njima stranke i ne obraćaju za izdavanje izvoda iz katastra.- Javni beležnik ne može da izdaje izvode iz katastra jer nema propisanih uslova kako da ga overi, u kom formatu da ga izda i kako da ga naplati. Kad Vlada Srbije propiše uslove za izdavanje mi ćemo onda to raditi -rekao je Cvejić.\ndokument · elektronskim · građani · izvade · izvadili · Kako · katastru · list · Međutim · mogu · moraju · nepokretnosti · notari · obezbediti · ovaj · putem · šalter · situacija · sledeća · takav · trenutna · tvrde · validan · već\nLUDILO BITKOINA: Vrtoglavi skok se ne zaustavlja, danas do podne j ...\nZa lična dokumenta u Novom Sadu od danas do 21 čas, uprave rade ...\nPrvi dan u školama, svi đaci uz poštovanje epidemijskih mera (A ...\nPančevački likovni salon “provešće” publiku kroz p ...


Udruženje Makedonaca grada Banja Luka i ove godine je učestvovalo na Međunarodnom sajmu turizma i ugostiteljstva, održanom u Banjoj Luci, u periodu od 3. do 6. novembra 2011. godine.\n-Cilj učešća je predstavljanje Udruženja i onoga što oslikava domovinu Makedoniju – kazao je predsjednik Udruženja Makedonaca RS, Dimitrije Trifunovski.\n- Udruženje Makedonaca predstavlo je svoj bogati program, na ovogodišnji sajam pozvani smo baš zbog toga što smo prošle godine na sajmu ostavili zaista dobre utiske na organizatore i posjetioce sajma. Na otvaranju manifestacije predstavili smo se muzičkom numerom „Makedonska rapsodija“ koju su na akustičnim gitarama izveli članovi našeg Udruženja – istakao je Trifunovski.\nPosjetioci sajma su na štandu Udruženja Makedonaca imali priliku da, uz zvuke makedonske muzike, uživaju u degustaciji kvalitetnih makedonskih vina, vide brojne rukotvorine, umjetničke fotografije i video materijale sa muzičkim i filmskim sadržajem.\nMakedonci su organizovali i dva kratka predavanja i prezentacije. Prva, pod nazivom „Makedonija zemlja vina i vinograda“ autora Daniela Grujića, promoviše Makedoniju i njena vina koja su, zbog svojih intenzivnih ukusa i mirisa jedna od najboljih na Balkanu. Druga prezentacija, autorke Mirjane Đukić, odnosila se na lik i djelo Tošeta Proeskog i predstavljanje njegovog rodnog grada, Kruševa.\n-Kao predsjednik Udruženja ponosan sam što možemo da se predstavimo sugrađanima i gostima u Banjoj Luci. Ovom prilikom želim da uputim iskrenu zahvalnost našim članovima Zdravku Krulju, Danielu Grujiću i Mirjani Đukić koji su pripremili štand i prezentacije – dodao je Trifunovski.\nNa zatvaranju ovogodišnjeg sajma Udruženju Makedonaca grada Banja Luka dodeljena je Zlatna plaketa.


I ekipe dva teatra iz Hrvatske napustila festival zbog spora oko Lečića - Lola\nJuče je objavljeno da je i satirično pozorište “Kerempuh” iz Zagreba obavestilo predstavnike Susreta pozorišta u Brčkom da se sa svojom predstavom “Darian, hrvatski kralj samopomoći” izuzimaju iz žiriranja i svih propratnih sadržaja. I Hrvatsko narodno kazalište Split saopštilo je da se izuzima iz konkurencije za nagrade na brčanskom pozorišnom Festivalu.\nPreksinoć je na 38. Susretima pozorišta u Brčkom, odigrana predstava “Darian, hrvatski kralj samopomoći” pozorišta “Kerempuh” iz Zagreba, međutim, ansambl nije učestvovao na okruglom stolu nakon predstave i predstavnici ansambla su uputili saopštenje u kojem traže da budu izuzeti iz žiriranja i svih propratnih sadržaja festivala.\n„Smatramo velikim propustom organizatora što nas na vreme nije obavestio o postojanju problema u vezi sa žirijem festivala, niti o postupcima drugih kazališta koji su pozvani na festival“, kaže se između ostalog u saopštenju pozorišta „Kerempuh“.\n„Predstavu smo odlučili da odigramo iz poštovanja prema publici kojoj se uvek rado vraćamo i česti smo gosti ovog festivala. Ipak, u okolnostima (zbog svega navedenog), uz zahvalu na pozivu, Satiričko kazalište Kerempuh istupa iz službene konkurencije festivala i neće učestvovati u nikakvim propratnim sadržajima. Naše je učestvovanje završeno pljeskom publike“, zaključuje se.\nI Hrvatsko narodno kazalište Split saopštilo je da se izuzima iz konkurencije za nagrade na brčanskom pozorišnom Festivalu. „Molimo da nas se izuzme iz konkurencije za eventualne nagrade na 38. regionalnim Susretima pozorišta/kazališta u Brčkom za predstavu Usidrene Elvisa Bošnjaka u režiji Anastasije Jankovske nastale u koprodukciji Hrvatskog narodnog kazališta Split, Gradskog dramskog kazališta Gavella i Hrvatskog narodnog kazališta u Zadru“, navodi se u saopštenju.\n„Sa zadovoljstvom smo odigrali predstavu Usidrene na 38. regionalnim Susretima pozorišta/kazališta u Brčkom i zahvaljujemo i publici i organizatorima Susreta na srdačnom prijemu, ali izuzimanjem iz konkurencije za nagrade želimo podržati kolegice i kolege koji su zbog etičkih i moralnih načela učinili isto“, dodaje se.\nPrvo je ekipa predstave „64“, autorke Tene Štivičić, Ateljea 212 uputila proglas u kom je navela da su predstavu, koju je režirala Alisa Stojanović, odigrali iz poštovanja prema publici, ali da ne žele da njihov rad ocenjuje član žirija, Branislav Lečić. Kokan Mladenović, reditelj predstave „Šindlerov lift“ i pisac Darko Cvijetić povukli su se sa Susreta pozorišta/kazališta u Brčkom zbog toga što je u žiriju glumac Branislav Lečić.\nUčešće su otakazali i autorke „Sedam strahova“, kritikujući festival zbog teksta kojem je namera bila „diskreditacija ekipe Ateljea 212“. Reditelj Dino Mustafić, čiji je komad „To nikad nigdje nije bilo“ u izvođenju Narodnog pozorišta Sarajevo izveden na ovom festivalu, u pismu Direkciji manifestacije predložio je da ove godine predstave ne budu ocenjivane.\nbranislav lečić danijela štajnfeld festival seksualno zlostavljanje ziri zlostavljanje


Draško Stanivuković sa Šmitom posjetio spomen-obilježje "Život"\nSTANIVUKOVIĆ UDARA NA ZAKLJUČKE NSRS: Gradonačelnik Banjaluke sa Šmitom posjetio spomen-obilježje „Život“ (FOTO/VIDEO)\nNovosti26.05.22 u 11:48\nGRADONAČELNIK Banjaluke Draško Stanivuković sastao se danas sa Kristijanom Šmitom, kojeg Republika Srpska ne priznaje kao visokog predstavnika. Stanivuković je prvi političar iz Republike Srpske koji se sastao sa Šmitom.\nNakon sastanka odlučili su da prošetaju Banjalukom, kako bi se Šmit upoznao sa ljepotama grada na Vrbasu, a Stanivuković je preuzeo ulogu turističkog vodiča.\nStanivuković i Šmit posjetili su spomen obilježje „Život“, koje je podignuto u znak sjećanja na 12 banjalučkih beba preminulih u banjalučkom Kliničkom centru 1992. godine zbog nedostatka kiseonika, a tokom koje Šmit nije položio niti jedan cvijet.\nDraško Stanivuković oglasio se nakon sastanka sa Šmitom, te je poručio kako je ovaj susret značajan za Banjaluku. Stanivuković je „gospodina Šmita“, kako ga je i sam oslovio upoznao sa tragedijom tokom koje je prije 30 godina preminulo 12 beba.\nPodsjećamo, za razliku od Šmita, kojeg Republika Srpska nikada nije priznala za visokog predstavnika, predstavnici Gradske uprave juče su odali počast najmađim žrtvama tako što položili vijence na spomen-obilježje „Život“.\n1 komentar na vest “STANIVUKOVIĆ UDARA NA ZAKLJUČKE NSRS: Gradonačelnik Banjaluke sa Šmitom posjetio spomen-obilježje „Život“ (FOTO/VIDEO)”\n28. maja 2022. at 15:31\nPolitičko samoubistvo malog političara Stanivukovića.\nCIK: Ističe rok za podnošenje kandidatskih lista\nDANAS ističe rok za podnošenje kandidatskih lista za opšte izbore u BiH zakazane za 2. oktobar, saopšteno je iz Centralne izborne komisije /CIK/ BiH.\nTALAS PAKLENE VRUĆINE: Pripremite se za visoke temperature\nU REPUBLICI Srpskoj i Federaciji BiH /FBiH/ danas će biti pretežno sunčano i veoma toplo vrijeme sa temperaturom od 33 do 38 stepeni Celzijusovih i povremeno sa pljuskovima.\nIZMIJENJEN REŽIM SAOBRAĆAJA NA OVOM MAGISTRALNOM PUTU: Zbog velike vrućine na put kretati rano ujutru ili uveče\nU REPUBLICI Srpskoj i Federaciji BiH /FBiH/ vozačima se, zbog visoke dnevne temperture, savjetuje da na put kreću rano ujutro ili uveče i ukazuje na povećan broj motociklista na putevima, saopšteno je iz Auto-moto saveza /AMS/ Republike Srpske.\nMEDALJA ZA SPOMEN: Sjećanje na golobradog Banjalučanina, porijeklom iz Kozijaka u Srbiji, koji se suprostavio Oluji\nU BANJALUCI je, danas, održan pomen Svetozaru Nikodinoviću(76), rođenom i stasalom u Kozjaku, kod Loznice, između Jadra i čuvenog Cera, koji je, sa porodicom, kao ugledni graditelj kapitalnih zdanja širom BiH, živio u Banjaluci.\nNEDELJKO ĆORIĆ NAJAVIO: Uskoro dozvola za trasu auto-puta do Prijedora\nGRADNJA auto-puta od Banjaluke do Prijedora sprovodi se po planu, a Prijedorska petlja i prvi kilometar trase trebalo bi da dobiju građevinsku dozvolu ovog mjeseca, istakao je ministar saobraćaja i veza Republike Srpske Nedeljko Ćorić.\n10:36 CIK: Ističe rok za podnošenje kandidatskih lista\n10:21 TALAS PAKLENE VRUĆINE: Pripremite se za visoke temperature\n10:07 IZMIJENJEN REŽIM SAOBRAĆAJA NA OVOM MAGISTRALNOM PUTU: Zbog velike vrućine na put kretati rano ujutru ili uveče\n09:28 NEDELJKO ĆORIĆ NAJAVIO: Uskoro dozvola za trasu auto-puta do Prijedora\n09:57 MEDALJA ZA SPOMEN: Sjećanje na golobradog Banjalučanina, porijeklom iz Kozijaka u Srbiji, koji se suprostavio Oluji


Čitanje čini da se ljudi osećaju srećnije i pametnije – Bookvar\nKnjige za kupače na Štrandu\nScribd predstavlja online servis za postavljanje, deljenje i čitanje knjiga, dokumenata i drugih pisanih radova. Na njemu možete naći veliki broj retkih knjiga, seminarskih i autorskih radova, zbornika, magazina, uputstava iz svih oblasti, od istorije do poezije.\nIstraživanje koje je ovaj servis nedavno sproveo sa ciljem da prouči čitalačke navike Amerikanaca utvrđeno je da ljudi žele da čitaju više kao i da ih čitanje čini srećnijim. Više od dve hiljade ispitanika odgovaralo je na pitanja da li ih čitanje čini pametnijim, da li utiče na njihov osećaj zadovoljstva, po čemu se čitanje razlikuje od vremena provedenog na društvenim mrežama…\nČinjenica je da čitanje najmanje petnaest stranica dnevno donosi niz koristi kao što su širi vokabular i veće znanje. 55% ispitanih je odgovorilo da se posle čitanja osećaju relaksiranijim, 33% se oseća srećnijim, a 32% se oseća pametnijim. Štaviše, čak 75% ispitanika smatra da su oni koji čitaju pametniji od onih koji to ne rade.


Grenel: Nemačka ne doprinosi dovoljno NATO-u - Atlantski Savet Srbije\nGrenel: Nemačka ne doprinosi dovoljno NATO-u\nNemačka ne uvažava u dovoljnoj meri\nobaveze koje ima prema drugim saveznicima u NATO-u, smatra Ričard Grenel, direktor američkih obaveštajnih službi, ambasador SAD-a u Nemačkoj, i specijalni izaslanik predsednika Trampa za Kosovo.\nTa izjava je usledila dan pošto je objavljeno da je Amerika potrošila 35,4 biliona dolara za dalji razvoj i usavršavanje američkog nuklearnog naoružanja a Grenel ju je izneo u komentaru koji je napisao za nemački „Velt“.\n-To (ispunjavanje obaveza Nemačke prema ostalima u NATO paktu) je izuzetno važno zato što ruska i kineska agresija još uvek nisu prošlost-upozorio je Grenel.\nOn je posebno kritikovao nemačku partiju SDP, koalicionog partnera vladajućeCDU, stranke koju predvodi AngelaMerkel.Povod za to je bilo javno zalaganje Rolfa Miceniha, vodje poslaničke grupe SPD-a u Bundestagu da Vlada Nemačke natera Vladu SAD-a da povuče nuklearno naoružanje sa nemačke teritorije!\nGrenel je istakao da druge članice NATO-a, naročito baltičke države i Poljska, smatraju Rusiju za stalnu pretnju, zbog čega je dužnost SAD-a i ostalih saveznika u NATO-u da im i daljeobezbedjuju zaštitu.\nGrenel je podsetio da su SAD u skladu sa takvim opredeljenjem prošle godine investiraleogromnu sumu novca u modernizaciju svog nuklearnog arsenala u Evropi kao i da su posle 32 godine istupile iz sporazuma o neširenju atomskog naoružanja kojeg su potpisali predsednici Regan i Gorbačov. Zbog toga je po Grenelu vreme da političko vodstvo u Nemačkoj,naročito partija SPD, jasno stavi do znanja da Nemačka želi da nastavi da ispunjava obaveze u NATO-u.\n-Vreme je da Nemačka u većoj meri investira u zajednički budžet u NATO-u. Ja sam za razoružanje, ali ono nije moguće sve dok se zemlje poput Rusije i Severne Koreje drugačije ponašaju-dodao je Grenel.\nOn smatra da to što u Evropi odavno više nema Hladnog rata ne znači da bezbednost nije ugrožena. O tome po njegovim rečima dovoljno govori ruska agresija na Ukrajinu.\nSem toga, po Grenelu su podjednako bezbednosno upozoravajući i ponašanje Kine, kao i rusko razmeštanje nuklearnih projektila srednjeg dometa.\nZbog toga je, smatra Grenel, za osudu to što je nemački ministar spoljnih poslova Hajko Mas(inače član partije SPD) izjavio da želi da vidi Nemačku kao „snagu mira“\nPo rečima Grenelatakva zalaganja podrivaju solidarnost medju članicama NATO-a koja je ključna za politiku odvraćanja potencijalnih neprijatelja Zapadnog vojnog saveza.\nInače, povodom stavova SPD-a i Hajka Masa se izjasnila i AngelaMerkel, i nije ih podržala. Ona je dodala da je otkriveno da Rusija stoji iza hakerskog napada na njenu kancelarije u Bundestagu koji se dogodio 2015.godine.\nPrevious OPTUŽNICA ZBOG RATOVANJA NA STRANI ISIS-A\nNext NATO uzima učešće u vežbama švedskih snaga


KOREKCIJA NOSA - Cygnus Clinic\nOperacija Korekcije Nosa (Rinoplastika)\nTokom operacije ispravlja se nosni vrh i nosna koska, rezultirajući u estetski izgled novog nosa. Takođe, tokom operacije ispravljaju se devijantni septum (zakrivljenost srednjeg zida nosa) i turbinati (nosno meso) koji utiču na nazalno disanje.\nNakon što doktor da nosu novi estetski oblik, na njega postavlja plastične tampone koji se nose oko 5-7 dana, a na spoljašnjem delu nosa nanosi posebnu traku.\nU početku se temeljno procenjuju i uzimaju u obzir vaše brige,vašeosećanje i očekivanja nakon operacije nosa.\nLice će vam se slikati iz različitih uglova, a pretpostavljena slika nakon operacije će vam se prikazati uz pomoć korišćenih najsavremenijih kompjuterskih programa, gde se izvršuje virtualna promena oblika nosa.\nTakođe, stanje disanja u strukturi nosa detaljno se ispituje uz pomoć endoskopskih uređaja.


Ministrica SBiH Ajšić: Za projekte zaštite okolice u TK budžet povećan na 8,5 miliona KM - Index.ba\nNa prijedlog Ministarstva prostornog uređenja i zaštite okolice Tuzlanskog kantona (TK) i ministrice Stranke za Bosnu i Hercegovinu (SBiH) Anele Ajšić, uvećana su sredstva rebalansom budžeta za ovu godinu kada je riječ o projektima zaštite okolice.\nSredstva su, između ostalog, uvećana za kapitalne transfere nižim nivoima vlasti kao i za kapitalne transfere javnim preduzećima. Povećano je finansiranje izgradnje energijske efikasne rasvjete. Veliki dio sredstava bit će usmjeren na ulaganje u tuđa stalna sredstva kojima se planiraju implementirati mjera energijske efikasnosti na veći broj javnih objekata.\nTi programi podrazumijevaju projekte utopljavanja objekata, zamjena vanjske stolarije i promjena načina grijanja tih objekata, a povećan je iznos grant sredstava za fizička lica, pojasnila je ministrica Stranke za BiH Ajšić.\nPrethodni članakZatvara se konkurs: Kajganić, Janjić, Kajmaković i Šehović u trci za glavnog tužioca\nNaredni članakKasumović planira predložiti da Bakir Izetbegović bude nepoželjan u Zenici


U organizaciji Odbora za zaštitu životne sredine, juče je, u Domu Narodne skupštine, održano javno slušanje na temu "Uticaj genetički modifikovanih organizama (transgena) na životnu sredinu i zdravlje".\nNa javnom slušanju, koje je okupilo narodne poslanike, predstavnike relevantnih ministarstava i šire naučno-stručne javnosti, brojne nevladine organizacije i predstavnike medija, čuli su se oprečni stavovi po pitanju korišćenja i uvoza proizvoda koji sadrže genetički modifikovane organizme (GMO).\nU ime Odbora za zaštitu životne sredine, prisutne je pozdravila predsednica Odbora Milica Vojić Marković, naglasivši da je ideja javnog slušanja da sagovornici iznesu različita mišljenja na ovu temu, kao i da se u okviru predviđenih diskusija daju odgovori na mnoga pitanja i nedoumice koje postoje u vezi sa uticajem transgena na životnu sredinu i zdravlje.\nNa početku prve sesije, prisutnima se obratila predstavnica Ministarstva poljoprivrede, šumarstva i vodoprivrede Vanja Kojić koja je govorila o zakonodavnom okviru biološke sigurnosti, podsetivši da je 2009. godine Narodnoa skupština usvojila Zakon o genetički modifikovanim organizmima. Zakon uređuje postupak za izdavanje odobrenja za upotrebu i uvođenje GMO u životnu sredinu, zabranjuje stavljanje u promet modifikovanih organizama i proizvoda od genetički modifikovanih organizama, i utvrđuje koji se poljoprivredni proizvodi biljnog porekla ne smatraju genetički modifikovanim organizmima.\nPredstavnik Ministarstva energetike, razvoja i zaštite životne sredine Toni Petrović govorio je o zdravstvenom aspektu upotrebe proizvoda sa GMO, istakavši da je zakonodavni okvir dobar,ali da postoji potreba otvaranja nezavisnih akreditovanih laboratorija kako bi se omogućila i praktična primena Zakona o genetički modifikovanim organizmima.\nIz Ministarstva spoljne i unutrašnje trgovine i telekomunikacija, prisutnima se obratila Jadranka Zenić Zeljković koja je govorila o nedostacima postojećeg Zakona, naglasivši da Zakon nije usklađen sa propisima Evropske unije i Svetske trgovinske organizacije (STO).Pravila STO ne propisuju opštu zabranu uvoza genetički modifikovanih organizama, već omogućavaju državama članicama da zabrane uvoz pojedinih proizvoda na osnovu procene rizika po zdravlje i životnu sredinu. S druge strane, činjenica da Zakon o genetički modifikovanim organizmima predviđa opštu zabranu gajenja i uvoza GMO nalaže da se zakonodavni okvir uskladi sa propisima STO, s obzirom na najavljeni skori ulazak Srbije u ovu svetsku organizaciju.\nU diskusiji koja je usledila, učešće su uzeli predstavnici Centra za ekologiju i održivi razvoj, Instituta za ratarstvo, Unije za organsku poljoprivredu, Pokreta za Kraljevo, Pokreta Zelenih Srbije, Ekološkog pokreta Lazarevac, Centra za povrtarstvo iz Velike Plane, Pokreta "Dveri Srbije" i Ekološkog pokreta Niša. Ukazano je na potrebu naučno-stručne argumetacije po pitanju upotrebe GMO i uticaja koji ovi organizmi imaju na ljude i životnu sredinu. Istaknuta je neophodnost donošenja podzakonskih akata koji će omogućiti primenu Zakona o genetički modifikovanim organizmima. Učesnici diskusije iznosili su i činjenice koje govore o negativnom uticaju GMO na ljudski organizam i životnu sredinu i pozivali na oprez kada je u pitanju upotreba GMO, bez obzira na, kako su naveli, prednosti GMO koje su pokazane kroz pojedine eksperimente. Od ključnog značaja je istraživanje, koje može da potraje i decenijama, pre nego što se sa sigurnošću može govoriti o uticaju GMO na zdravlje ljudi i životnu sredinu, naveli su učesnici skupa.\nU okviru druge sesije, učesnicima se obratio prof. dr Miodrag Dimitrijević sa Poljoprivrednog fakulteta u Novom Sadu. On se osvrnuo na nastanak i razvoj genetički modifikovanih organizama i izneo stav da GMO nisu potrebni, s obzirom da jeklasična poljoprivredna proizvodnja svetski priznata. Irena Beret, predsednik organizacije "Stop GMO" Srbija govorila je u ime 10.000 građana, članova ove organizacije, i apelovala da se u Srbiji, i pored pritiska svetskih korporacija, ne dozvoli uvoz proizvoda koji sadrže GMO. Ona je ukazala na pojedine naučne studije koje govore o tome da ne postoje dokazi da su GMO bezbedni za upotrebu.\nNada Mišković, predsednik Nacionalne asocijacije za razvoj organske proizvodnje naglasila je da je šansa Srbije gajenje i izvoz konvencionalnih poljoprivrednih proizvoda za kojima postoji velika tražnja u svetu. Srbija treba da se razvija u pravcu proizvodnje kvalitetne organske hrane, kako bi obezbedila veći plasman ovih proizvoda na evropsko tržište hrane, dodala je Mišković. Svoje stavove izneli su predstavnici udruženja Zdrava planeta, Instituta za ratarstvo i povrtarstvo Novog Sada, Ekološkog društva Vreoci, Centra za zelenu ekonomiju, Instituta za molekularnu genetiku i druga udruženja. Konstatovano je da je organska poljoprivreda razvojna šansa Srbije i da javnost trebada se više edukuje o uticaju GMO na zdravlje i okolinu. Angažovanje nezavisnih laboratorija koje bi ispitivale GMO je od velikog značaja, rečeno je u diskusiji i ocenjeno da održivi razvoj Srbije treba da bude zasnovan na ekološkoj poljoprivredi.\nUvodničari treće sesije bili su dr Marina Stamenković Radak sa Biološkog fakuleta u Beogradu, dr Aleksej Tarasjev sa Instituta za biološka istraživanja "Siniša Stanković" i prof.dr Larisa Jovanović Kolomecejeva iz Naučno-stručnog društva za zaštitu životne sredine Srbije "Ekologika". Prof. dr Marina Stamenković Radak govorila je o kontekstu ekonomske budućnosti zasnovanom na prirodnim resursima, održivom razvoju, i otransgenim tehnologijama. Pomenuta je i uspešna primena modifikacije gena u lečenju pojedinih bolesti. Dr Aleksej Tarasjev upoznao je prisutne sa principima analize rizika od GMO, međunarodnim instrumentima i situacijom u Srbiji i podsetio da je Srbija potpisnica Kartagenskog protokola o biološkoj sigurnosti i Konvencije o biološkoj raznovrsnosti,osnovnih međunarodnih dokumenata koji govore o bezbednoj upotrebi GMO. Tokom rasprave čula su se i mišljenja o negativnim efektima koje bi proizvela opšta zabrana proizvodnje i uvoza GMO, s obzirom da je njihova primena u lečenju nekih teških bolesti velika.\nU okviru poslednje, četvrte sesije, rezultate svojih istraživanja predstavili su prof. dr Miladin Ševarlić sa Poljoprivrednog fakulteta u Beogradu, Rodoljub Živadinović, predsednik Saveza pčelarskih organizacija Srbije i Darinka Stokić iz Centra za unapređenje životnih aktivnosti "Domatra". Profesor Ševarlić izneo je činjenice koje govore o negativnom uticaju koji upotreba i uvoz proizvoda koji sadrže GMO imaju na srpsku ekonomiju, ističući i poguban efekat na poljoprivredu Srbije. Neophodno je donošenje pravilnika koji omogućava praktičnu primenu Zakona, rekao je Ševarlić i dodao da je veoma važno da svi proizvodi koji sadrže GMO budu obeleženi. U toku diskusije, predstavnik Uprave za zaštitu bilja obavestio je prisutne da nisu planirane amandmanske izmene Zakona o genetički modifikovanim organizmima i uverio prisutne, s obzirom na izraženu bojazan od strane učesnika javnog slušanja u vezi sa kvalitetom kontrole proizvoda koji sadrže GMO, da se u Republici Srbiji vrši stroga kontrola bezbednosti proizvoda koji sadrže GMO.\nUčesnicima javnog slušanja obratili su se narodni poslanici Zaharije Trnavčević, koji je govorio o uticaju GMO na zdravlje i životnu sredinu i dr Aleksandra Tomić koja je govorila o uticaju ovih proizvoda na privredu Srbije i navela primere dobre prakse u susednim zemljama u kojima postoji tržište za plasman organski proizvede hrane, što se, između ostalog, postiže i udruživanjem proizvođača organske hrane.\nU radu javnog slušanja učestvovali su i narodni poslanici Miodrag Stojković, Gordana Čomić, Dušan Petrović, Ivan Karić, Konsantin Arsenović, Oto Kišmarton, Dejan Nikolić, Ljuban Panić, Živojin Stanković, Nevena Stojanović, Ružica Igić, Nenad Kitanović, Čedomir Protić, Arpad Fremond i Miodrag Nikolić.\nO PRVOM JAVNOM SLUŠANJU\nODBORA ZA ZAŠTITU ŽIVOTNE SREDINE NA TEMU:\n“UTICAJ GENETIČKI MODIFIKOVANIH ORGANIZAMA\n(TRANSGENA) NA ŽIVOTNU SREDINU I ZDRAVLJE“\nOdbor za zaštitu životne sredine je, na osnovu odluke donete na Sedmoj sednici održanoj 16. oktobra 2012. godine, dana 13. novembra 2012. godine, održao Prvo javno slušanje na temu: “Uticaj genetički modifikovanih organizama (transgena) na životnu sredinu i zdravlje“.


BK grupa među sto kompanija na Svetskom ekonomskom forumu: Karići u vrhu poslovne elite u Davosu - Biznis Telegraf.rs\n24/01/20 | 14:26 ≫ 15:51\nKao i uvek Karići su prisutni tamo gde su najbolji. Naši veliki projekti širom sveta izazvali su veliku pažnju najvećih biznismena i predsednika država - istakao je Dragomir J. Karić\nTreću godinu zaredom kompanija "Dana Holdings", koja posluje u okviru BK grupe, proglašena je za jednu od 100 najboljih kompanija na svetu. Ovim značajnim priznanjem, koje dodeljuje prestižni britanski magazin "World Finance" još jednom je potvrđen izuzetno visok kvalitet poslovanja, a nagradu je tokom trajanja Svetskog ekonomskog foruma u Davosu, koji okuplja svetsku političku i poslovnu elitu, u ime BK grupe, čiji je predsednik Bogoljub J. Karić, primio Dragomir J. Karić.\n- Kao i uvek Karići su prisutni tamo gde su najbolji. Naši veliki projekti širom sveta izazvali su veliku pažnju najvećih biznismena i predsednika država. Srbija je, smem slobodno da kažem, danas tigar u jugoistočnoj Evropi na čelu sa predsednikom Aleksandrom Vučićem i korporacijama poput BK grupe, čiji je osnivač i utemeljivač Bogoljub Karić i gde već rade i najmlađe generacije Karića. U izgradnji se rukovodimo visokim standardima i inovativnom tehnologijom, odnosno svime što je neophodno za život i stvaranje jednog modernog čoveka ne za 21. vek već za 22. vek - istakao je Dragomir J. Karić.\nNaši veliki projekti širom sveta izazvali su veliku pažnju najvećih biznismena i predsednika država, rekao je Dragomir J. Karić-Foto: Tanjug/Jaroslav Pap\nTokom trajanja Svetskog ekonomskog foruma. Dragomir i Simon Karić, potpredsednik za međunarodne odnose BK grupe - Dana Holdings, su imali niz sastanaka sa najuticajnijim ličnostima iz sveta biznisa kao i susrete sa svetskim državnicima. Bila je to prilika da se razmene iskustva modernog poslovanja kao i da se razgovara o budućim velikim poduhvatima za koje je BK grupa ubedljivo jedan od najpouzdanijih partnera na globalnom nivou.\n- Posebno zadovoljstvo mi pričinjava to što su u Davosu predstavnici velikih korporacija u razgovoru sa nama izrazili veliku spremnost da investiraju u našoj Srbiji čime Srbija postaje nezaobilazan centar za razvoj visokih tehnologija - podvukao je Dragomir J. Karić.\nBK grupa je po izboru svetskih stručnjaka nagrađena i za "Najveći multifunkcionalni kompleks".\n"Minsk World" je najveći građevinski poduhvat u Evropi od tri i po miliona kvadratnih metara i predstavlja "grad u gradu", a predviđeno je da u njemu živi i radi 400.000 ljudi. Svojim stanovnicima, zahvaljujući najnovijim visokotehnološkim dostignućima, pruža sve uslove za udoban i aktivan život - od modernog smeštaja do škola, vrtića, klinika, zabavnih i sportskih centara, uz pažljivo očuvanje životne sredine. Posetile su ga brojne ugledne ličnosti među kojima i predsednik Srbije Aleksandar Vučić sa srpskim članom Predsedništva BiH Miloradom Dodikom.\nSimon Karić primio je nagradu kojom je Nebojša Karić proglašen za najboljeg CEO, odnosno najboljeg izvršnog direktora na svetu u oblasti građevinske industrije-Foto: BK Grupa\nSimon Karić primio je nagradu kojom je Nebojša Karić proglašen za najboljeg CEO, odnosno najboljeg izvršnog direktora na svetu u oblasti građevinske industrije.\nVeliki intervju sa Nebojšom Karićem čuveni "World Finance" je naslovio: "Dana Holdings gradi bolju budućnost za Istočnu Evropu sa svojim konceptom grad u gradu". Karić je u razgovoru za britanski magazin istakao je da je "Dana Holdings primer snažnih porodičnih odnosa koji se uspešno koriste u sistemu upravljanja preduzećem".\nSve ove velike nagrade dobijene na najvažnijem svetskom ekonomskom samitu potvrđuju izvanredne uspehe BK grupe, koju su pre pedeset godina u Peći osnovali braća Bogoljub, Dragomir, Sreten i Zoran sa sestrom Oliverom. U zemljama bivšeg SSSR prisutni su više od četiri decenije kao prva privatna kompanija osnovana u Sovjetskom Savezu, a po modelu njihovog poslovanja tadašnji predsednik Mihail Gorbačov pokrenuo je čuvenu "perestrojku". Danas BK grupa svojim poslovnim angažmanima i delovanjem predstavlja pokretač razvoja kako u istočnoj Evropi tako i u centralnoj Aziji. U svom portfoliju ima upisane milione izgrađenih kvadratnih metara stambenog i poslovnog prostora, bolnica, biznis-centara, predsedničkih rezidencija, državnih trezora, tridesetak civilnih i vojnih aerodroma, a trenutno širom planete gradi novih 10 miliona kvadratnih metara najprestižnijih objekata. Njihov logo je simbol kvaliteta u svim državama u kojima posluju.\nNaredni "Davos" neće biti u Davosu: Poznato gde i kada se sastaju ugledni biznismeni iz celog sveta\nOdložen Davos: Poslovna elita se neće skijati u Švajcarskoj, ali će možda ići na letovanje\n24. januar 2020 | 14:55\nKolika li je plata onih koji iz senke vode tu kompaniju.


Čini se da je Kurtijev postupak bio upravo ona „kap koja je prelila čašu“ u već zategnutim odnosima njegovog Samopredeljenja i DSK, koji već dugo vode raspravu na koji bi način trebalo ukinuti takse na robu iz Srbije i Bosne i Hercegovine.\n„Nisam siguran da će se ovo sada prelomiti kao pad vlade, ali će svakako predstavljati novi politički aranžman koji će oslabiti Kurtijevu poziciju. Ovo je, u stvari, pozicioniranje Ise Mustafe, koji odborajava Kurtiju vreme i to čini veoma pametno“, smatra Janjić.\n„To može biti proširenje koalicije i izbor novog premijera, a ne pad vlade. To je jedna nestabilna koalicija, koja može da traje samo ukoliko konstantno isporučuje zahteve koji su pred nju postavljeni. Sreća u nesreći za Kurtija je širenje koronavirusa. Stoga, ne treba očekivati da će problem sa taksama rešiti do leta, dok se pandemija u Evropi ne smiri. Tek nakon toga će se na agendu vratiti ova pitanja“, podvlači Janjić.\n„Tek ćemo videti koja je igra u pitanju. Teoretski, postoje tri načina kako se ova situacija može rešiti. Prva mogućnost je da Kurti prihvati zahteve Ise Mustafe. Druga da ne pristane na ukidanje taksi i formira vlast sa Haradinajem, a treća je da padne vlada“, ističe mogućnosti Spahiu i dodaje da je pre novih izbora izvesnije prekomponovanje vlasti na Kosovu.\n„Kurti bi mogao da dobije mnogo više glasova nego što je dobio prethodni put, ali najverovatnije neće biti novih izbora, već će Samopredeljenje biti u opoziciji naredne tri godine“, objašnjava on.\n„To je zato što kosovska politička klasa nema zrelost da uspostavi čvrst bilateralni odnos. Inicijativa da se takse ukinu nije nastala iz ekonomski razloga, već da ovdašnji političari ne bi ljutili Ameriku. Oni nisu u stanju da naprave neku naučno političku i ekonomsku analizu“, objašnjava Spahiu i podseća da je prilikom uvođenja taksi na robu iz Srbije i Bosne i Hercegovine u iznosu od 100 procenata, računica prištinskih vlasti bila značajno povoljnija od današnje.\n„Kad su uvođene takse, mislilo se da će one štetiti ekonomiji Kosova, ali da će škoditi i Srbiji i da će ona zbog toga morati se preda i da prizna Kosovo. Na kraju se ispostavila kao tačna procena da takse štete kosovskoj ekonomiji, ali se Beograd nije predao, već je nastavio kampanjom povlačenja priznanja Kosova“, zaključuje Spahiu.\n„Beograd već pomaže kosovskoj vladi na indirektan način, time što snabdeva srpske enklave. To nije regularni biznis, to je vanredna situacija i postoji mogućnost da se ona organizuje“, kazao je Janjić.\n„Zbog koronavirusa ljudi neće moći da uzimaju te namirnice na drugim mestima. Zatvorene su granice, neće moći da ih uvoze iz Kine, već će morati iz susedne Srbije. Tako da se može se dogoditi da sa dvostrukom cenom, zbog taksi od 100 odsto, kosovski biznismeni ipak odluče da kupuju robu iz Srbije“, predviđa Spahiu.


Velika Britanija: Vlada smanjuje otpremnine\nVlada Velike Britanija priprema se da po hitnom postupku donese zakone kojima bi drastično umanjila otpremnine na koje, prema postojećim propisima, pravo polaže skoro pola miliona državnih službenika, piše "Fajnenšel tajms".\n"Dejli telegraf" se nadovezuje tvrdnjom da su ministri ustanovili kako su tradicionalno visoki troškovi otpuštanja zaposlenih u javnom sektoru glavna prepreka na putu realizacije planiranih mjera štednje i jačanja efikasnosti državnih službi.\nBritanski šef diplomatije Vilijem Hejg zatražio je naime da mjere obezbjeđenja, na koje pravo polažu nekadašnji predsjednici vlade, budu ekonomski primjerenije.\nDa ih treba štiti treba, kaže Hejg, ali to poreske obveznike ne smije da košta više od onoga što je apsolutno neophodno.\n"Gardijan" prenosi i da su ostrvski listovi otkrili da su se policajci koji Blera čuvaju dan i noć, i kada je na odmoru i kada, u svojstvu specijalnog bliskoistočnog izaslanika ide na put, dosta lako hvatali za službene kreditne kartice.\nTako su prošlog ljeta, tokom Blerove posjete Borneu, službenu kreditnu karticu zadužili za skoro 27.000 evra.


Viktorija: Vlasti kršile prava pojedinih građana u karantinu\nTanjug 17. decembra 2020. 07:39\nSIDNEJ – Odluka australijskih vlasti da preko 3.000 stanara javnih zgrada stave u karantin u pokušaju da zaustave drugi talas pandemije nije bila utemeljena na direktnim medicinskim preporukama i predstavlja kršenje ljudskih prava, saopštio je ombudsman države Viktorija.\nIshitreno doneta odluka o karantinu nije u skladu sa ljudskim pravima stanara koji su bili zatvoreni u svojim domovima, uključujući njihovo pravo na dostojanstveno lečenje, a potez je izgleda u suprotnosti sa zakonom, zaključuje se u izveštaju ombudsmana.\nU izveštaju se navodi da je vršilac dužnosti glavnog zdravstvenog službenika Viktorije imao samo 15 minuta da razmotri i donese odluku u vezi sa ovim slučajem, uključujući i potencijalni uticaj na ljudska prava, prenosi Rojters.\nDržavne vlasti su priznale greške, ali su navele da su odluke donete kako bi se sačuvala bezbednost građana.\nNećemo se izvinjavati zbog toga što smo želeli da sačuvamo živote ljudi, izjavio je ministar za stanovanje u Viktoriji.\nJoš uvek nije poznato da li će stanari na osnovu nalaza ombudsamana tužiti vladu.\nAustralijska država Viktorija zatvorila je devet javnih zgrada u julu usled porasta broja novozaraženih korona virusom.\nStanari osam zgrada bili su zatvoreni u svojim stanovima tokom pet dana, dok su oni koji žive u devetoj u kućnoj samoizolaciji proveli dve nedelje.\nNeki od njih ostali su bez hrane i lekova, dok su mnogi drugi čekali više od nedelju dana da im se odobri izlazak iz stanova.\nU državi je uveden karantin nekoliko dana nakon što su stanari devet zgrada stavljeni u samoizolaciju.\nViktorija nije prijavila nove slučajeve Kovid-19 već 48 dana.


Vojska obavezna od 2022. godine u trajanju do 6 meseci? | MediaPress\nVeče akcije uz nastavak klasika ‘Top Gan – Maverik’ u bioskopu Cine Grand – Delta Planet, Niš - 11 minuta pre\nGeneral-potpukovnik u penziji Milomir Miladinović ističe da osipanje rezervnog kadra više od bilo čega drugog utiče na potrebu obnove služenja vojnog roka.\nMiladinović koji je i predsednik skupštine Kluba generala i admirala Srbije, kazao je da se ne prijavljuje dovoljan broj mladih na dobrovoljno služenje, kao i da nažalost postoji “osipanje” kod profesionalnih vojnika.\n“Nažalost, ima i osipanja, pre svega zbog uslova života – novčanih primanja i obaveza koje treba da izvrše”, kaže Miladinović i ističe da je zainteresovanost na jugu Srbije u Kopnenoj zoni bezbednosti veća nego u Beogradu. “Slobodnih mesta u kasarnama već ima”\nTag:Ministarstvo odbrane Srbijeobavezno služenje vojnog rokaobnavljanje služenja vojnog rokaSrbijavojni obvezniciVojskaVojska Srbije


Ivana Selakov biografija – Poznati.info\nIvana Selakov biografija\nIvana Selakov je popularna srpska pevačica koja je neko vreme bila deo grupe „Beauty Queens“ sa kojima je nastupala na Evrosongu zajedno sa Marijom Šerifović, kada je Srbija pobedila. Bilo je to 2007. godine kada je rešeno da Evrovizija dolazi u Beograd.\nIvana Selakov rođena je 8. novembra 1978. godine u Beogradu, ali odrasla je u mestu Somboru gde je završila osnovnu školu i gimnaziju. Dizajn zvuka je bila njena želja posle gimnazije i tako je upisala smer muzike na Akademiji umetnosti. Završila je i nižu muzičku školu, a svoj veliki talenat je potvrdila prvom nagradom na republičkom takmičenju.\nIvana se takmičila i u pevanju na „Radijskom festivalu“, „Beoviziji“ i „Beogradskom proleću“ gde je imala svoj prvi nastup 2000. godine. Bilo je to vreme kada je Ivana počela da peva kao prateći vokal za mnoge pevače. U svojoj je bogatoj karijeri sarađivala sa Cecom Ražnatović.\nSve do 2009. godine Ivana Selakov je bila deo pratećih vokala i onda je rešila da je došlo vreme da se oproba kao solista. Godine 2010. je objavila i prvi album naziva „Uradi mi to“ koji je snimljen u saradnji sa Grand produkcijom. Ivana iza sebe ima mnoge uspešne pesme kao što su: „Bolujem godinama“, „Zavet“, „Otplovimo“, „Mesec dana“, „Probijam led“, „Omaklo mi se“, „Pobediću bol“, „Nema plana“…


Prehrambeni prozvodi: cargo-partner\nNudimo usluge transporta i skladištenja svih vrsta robe koje zahtevaju kontrolisane klimatizovane uslove na temperaturi između 15°C i 25°C, za rashlađeni teret između 0°C i 4°C i za zamrznuti teret do -18°C, uključujući razna aktivna i pasivna rešenja za pakovanje.\nRukovanje, skladištenje i transport lako kvarljive robe kao što su povrće, meso, mlečni proizvodi, voće i cveće zahteva posebnu pažnju i stručnost, kao i visok kvalitet i pouzdanost procesa. Ovaj zahtev ispunjavaju naši posvećeni timovi za prehrambene namirnice i lako kvarljivu robu u svim kancelarijama cargo-partnera, od kojih neke imaju ISO, IFS i QEP sertifikate.\nNaši specijalizovani timovi širom sveta obezbeđuju detaljne savete za Vašu logistiku prehrambenih namirnica i osmišljavaju rešenje od vrata do vrata koje je posebno prilagođeno Vašim potrebama. Nudimo logistička rešenja za hladni lanac u pomorskom, avionskom i drumskom transportu, uključujući objekte za čuvanje na hladnom, aktivne i pasivne opcije hlađenja kao što su ekološki kontejneri (Envirotainers), termička ćebad i folije, kao i stalno praćenje temperature i vlage i GPS navigacija. Naši stručnjaci za prehrambene namirnice i lako kvarljivu robu postaraće se za sve neophodne veterinarske i fitosanitarne preglede i obaviti sve carinske procedure.


Holandija proterala 17 ruskih diplomata\nTanjug 29. marta 2022. 16:26\nAMSTERDAM – Holandija je proterala 17 ruskih obaveštajaca koji su bili akreditovani kao diplomate, na osnovu informacija svojih bezbednosnih službi, saopštilo je danas holandsko Ministarstvo spoljnih poslova.\nRazlog za ovu odluku su informacije holandskih obaveštajnih službi koje pokazuju da su dotične osobe, akreditovane kao diplomate u ruskim predstavništvima u Holandiji, „tajno aktivne kao obaveštajci“, saopštilo je Ministarstvo, preneo je Rojters.\nHolandski ministar spoljnih poslova Vopke Hukstra rekao je da je vlada spremna na svaki odgovor Moskve.\n„Iskustvo pokazuje da Rusija takve mere ne ostavlja bez odgovora. O tome ne možemo da spekulišemo, ali je Ministarstvo spoljnih poslova spremno za različite scenarije koji mogu da se dogode u bliskoj budućnosti“, naveo je on u saopštenju.


Na Ponijerima održano otvoreno prvenstvo u amaterskoj goniometriji “Kakanj open 2016” – Kakanj-X\nNa Ponijerima održano otvoreno prvenstvo u amaterskoj goniometriji “Kakanj open 2016”\nNa 15 avg, 2016 538\nŠesto po redu otvoreno prvenstvo u amaterskoj goniometriji pod nazivom “Kakanj open 2016” održano je proteklog vikenda na izletištu Ponijeri u organizaciji radio kluba Kakanj uz prisustvo 15 radio klubova iz BiH , Crne Gore i Srbije.\nPripreme za organizaciju takmičenja trajale su skoro mjesec dana a svu aktivnost realizovali su tridesetak članova ovog kluba uz pomoć sponzora i donatora.\nTakmičari i gosti su još u subotu u popodnevnim satima dolazili na lokalitet Ponijeri I največi dio njih je bio smješten u vikendice, a u večernjim satima na platou ispod ski lifta organizovano je druženje radio amatera koje je trajalo do kasno u noć. Atmosfera koja je bila na druženju dan ranije prenijela se i na dan takmičenja tako da je uz veoma lijepo i sunčano vrijeme sve sve pogodovalo uspješnoj realizaciji takmičenja.\nPrema satnici takmičenja ceremonija je uz intoniranje himne Bosne I Hercegovine takmičare I goste pozdravio je hajrudin Kubat predsjednik radio kluba, a zatim je sve prisutne takmičare I goste pozdravio g-din Nurudin Hrusto načelnik CZ općine Kakanj, takmičarima poželio mnogo sreće u takmičenju a gostima uspješan boravak na vazdušnoj banji Ponijeri a potom otvorio takmičenje “Kakanj open 2014.”\nZa ovogodišnje takmičenje prijavljeno je 102 takmičara od čega 92 iz BiH 8 iz Crne Gore Podgorica I 2 iz Srbije Sombor ,tako da je ovogodišnje takmičenje imalo međunarodni karakter. U ARG sezoni 2016 od 8 takmičenja koliko je do sada održano ,na našem takmičenju je ostvaren rekord po broju takmičara I prijavljenih klubova na što smo veoma ponosni.\nTakmičenje je prošlo bez ikakvih problema , a što je najvažnije bez povreda takmičara, a svi koji su istračali stazu su imali samo riječi hvale kako na organizaciju tako I na stazu koja je bila dosta zahtjevna I duga I ispunjavala je sve uslove za ovakvo takmičenje.\nOvom prilikom se zahvaljujemo svim članovima radio kluba I simpatizerima koji su doprinjeli uspješne organizacije ovog takmičenja kao sponzorima bez kojih nebi mogli organizovati\nOpćinski načelnik Nermin Mandra,Služba civilne zaštite Kakanj,BH Telekom,Tvornica cementa Kakanj,pekara Delibašić i mesnica Zmajevac\nU dosta jakoj konkurenciji od ukupno 14 radio klubova poredak je sljedeći.\nRadio klub Kamenica – Teslić\nRadio klub Stjepan polje\nRadio klub Drina Goražde\nRadio klub Srebrenik\nRadio klub Kreka Tuzla\nRadio klub Tuzla\nRadio klub Gračanica\nRadio klub Elzas Sarajevo\nRadio klub Sombor-Srbija\nRadio klub Zavidovići\nRadio klub Lipnica Tuzla\nRadio klub Stari grad Doboj\nKakanj open 2016Kakanj-XRadio klub Kakanj\nPanika u publici: Bikovi na koridi u Visokom probili zaštitnu ogradu\nBanka prodaje apartmane u Neumu: Čitav turistički kompleks vrijedan…\nKakanj - 16 Septembar


Ovo je istina o lijeku koji će spasiti svijet | BN\nOvo je istina o lijeku koji će spasiti svijet\nDosadašnji rezultati su pokazali da zavidan broj pacijenata, koji su primili kubansku vakcinu protiv raka pluća, žive duže od pet godina\nSrbija 03.12.2015 | 22:48\nVođa tima koji je patentirao kubansku vakcinu protiv raka pluća “cimavaks EGF” Pedro Kamilo Rodrigez, najbolji imunolog na Kubi i menadžer kliničkih projekata Centra za molekularnu imunologiju u Havani (CIMAB), stigao je sinoć u Beograd.\nNjemu će već sutra biti na raspolaganju medicinska dokumentacija pacijenata koji su izabrani da, u okviru kliničkih ispitivanja, prime ovu terapeutsku vakcinu, koja rak pluća pretvara u hroničnu bolest, a zatim će se početi i sa njenom primenom.\nKamilo Rodrigez za Telegraf objašnjava da postoje jasni kriterijumi po kojima se određuju pacijenti na koje ova vakcina deluje. Reč je o određenoj grupi ljudi, kojima, prema njegovim rečima, ova terapeutska vakcina zaista pomaže, tačnije da zavidan broj bolesnika koji je primi, živi duže od pet godina.\n“Cimavaks EGF” je namenjen pacijentima koji imaju nemikrocelularni rak pluća u poodmakloj, trećoj B ili četvrtoj fazi. Pored te informacije, pacijente najviše interesuje kako ona, u stvari, deluje?\n– Vakcina najbolji efekat ima kod pacijenata koji imaju povišen nivo faktora EGF, a to je faktor rasta koji izaziva metastaze, a koji su primili prve linije hemoterapije. To pokazuju najnoviji rezultati istraživanja. Ona, naime, ne leči pacijenta koji ima kancer u poodmaklom stadijumu, već oslobađa tumor, odnosno usporava i zaustavljava napredovanje metastaza na druge organe. Kancer se, na taj način, transformiše u hronično nezarazno oboljenje, kao što je dijabetes. Zahvaljujući tome, pacijent nastavlja da živi, odnosno povećava se njegovo preživljavanje i kvalitet života. Ono što je, takođe, bitno jeste da pacijenti vakcinu moraju redovno da primaju, jer ih ona održava u životu kao insulin dijabetičare.\nKoliko duže žive pacijenti koji prime ovu vakcinu?\n– Dosadašnji rezultati su pokazali da ima više od 20 odsto pacijenata koji žive čak pet godina duže. S obzirom na to, mi sada razvijamo ispitivanja koja bi, pre početka terapije, mogla da prognoziraju kod kojih pacijenata bi vakcina imala najbolji efekat.\n– Nažalost, još ne postoje klinički dokazi o koristi vakcine kod pacijenata sa dijagnozom raka pluća u poodmakloj fazi sa metastazama u centralnom nervnom sistemu.\nKoliko je vakcina bezbedna i izaziva li neke kontraindikacije i kakve?\n– Vakcinu je na Kubi registrovala naša agencija za lekove CECMED, što znači da je bezbedna. A, neželjeni efekti se pojavljuju kao i nakon primanja drugih vakcina. Kada to kažem mislim na umereno crvenilo i bol na mestu uboda, drhtavicu, glavobolje, mučnine, povišenu temperaturu…\nOsim na Kubi i Peruu, gde je već registrovana, da li je “cimavaks” u još nekoj zemlji u procesu registracije?\n– U Brazilu, Meksiku i Kini smo predali registracionu dokumentaciju, a u Velikoj Britaniji i Australiji se uveliko sprovode klinička ispitivanja.\nMislim daje ova vakcina samo duza patnja za pacijenta"vjerujem da za rak lijek postoji ali se nedaje u javnosti jer biznis je u pitanju. Pomislite koja tehnika danas postoji a, za tako nesto dase nemoze naci lijek? nije za vjerovati ili se ide na to dase ljudstvo mora smanjivati" kao da nema mjesta dovoljno na ovoj planeti.